रोमिंग जर्नलिस्ट: 2012\nसिंगल स्क्रीन सिनेमा को सीएम ही देंगे संजीवनी\n- सिंगल स्क्रीन सिनेमा को जिंदा रखने की मुलायम की सोच का मायावती ने गला घोंटा\n- बंद सिनेमाघरों को जिंदा करने की मुलायम नीति को अखिलेश से लागू करने की मांग\n- उत्तर प्रदेश सिनेमा एग्जीबिटर्स फेडरेशन ने मुख्यमंत्री को खत भेजकर किया गुजारिश\nलखनऊ। मल्टीप्लेक्स की चकाचौंध ने दशर्कों को एक नया एहसास दिया है लेकिन इसकी चकाचौंध में प्रदेश के पचास प्रतिशत से ज्यादा सिनेमाहल बंद हो चुके हैं तो वहीं गरीबों को सस्ता और सुलभ मनोरंजन उपलब्ध कराने का प्रदेश सरकार का संकल्प भी बेमानी लगने लगा है। सैकड़ों की तादाद में बंद हो गए सिंगल स्क्रीन सिनेमा को नई जिंदगी के लिए सांस कोई दे सकता है तो वह है प्रदेश के युवा मुख्यमंत्री अखिलेश यादव। कारण प्रदेश की पिछली सरकार की मंशा गरीबों के मनोरंजन के साधन कहे जाने वाले सिंगल सिनेमा स्क्रीन को जिंदा करने की होती तो मुलायम सिंह यादव जब मुख्यमंत्री थे तो उन्होंने इसके लिए पांच साल की जो प्रोत्साहन नीति बनायी थी, सन्ï २०१० में खत्म होने के बाद छूट की तिथि आगे बढ़ाने की काम करती। मुलायम की सिंगल स्क्रीन सिनेमा को जिंदा रखने की दम तोड़ चुकी सोच को अब नई जिंदगी के लिए संजीवनी कब मुख्यमंत्री देंगे? उम्मीद भरी नजरों से सैकड़ों सिनेमामालिकों के हाथ हजारों सिने कर्मचारी इसकी प्रतीक्षा कर रहे हैं।\nप्रदेश में अन्य राज्यों की तुलना में ज्यादा मनोरंजन कर, पायरेसी,केबिल टीवी के चलते सालों से दम तोड़ रहे सिंगल स्क्रीम सिनेमाहालों की संख्या ५३४ हो गयी है। प्रदेश में जब मुलायम सिंह यादव मुख्यमंत्री थे तो सन २००४-२००५ में सिंगल स्क्रीन सिनेमाहालों को प्रोत्साहित करने को नई नीति लागू की गई थी। इस नीति के तहत सिनेमाहाल को पूरा तोडऩे व 300 सीटों का बनाने पर ही व्यावसायिक गतिविधि की अनुमति देने जैसी शर्ते थी। मुलायम की इस नीति के प्रति प्रदेश के कई जिलों में सिनेमा मालिक आकर्षित हुए। मुलायम सिंह यादव के कार्यकाल में सिंगल स्क्रीन सिनेमा को जिंदा करने के लिए इस संबंध में शासनादेश संख्या-१५६०/११ क-नि-६-२००५-बीस.एम.(१०६)/२००५ दिनांक-२७-०९-२००५ को जारी किया गया था। मुलायम सिंह यादव के कार्यकाल में जारी इस नीति के पीछे सिनेमाहाल के व्यवसाय को पुर्नजीवित कराने की मंशा थी। इस नीति के तहत प्रथम तीन वर्षों के लिए मनोरंजनकर में १०० प्रतिशत की छूट व चौथे व पांचवे वर्ष में ७५ प्रतिशत की छूट दी गयी थी। मुलायम राज के इस शासनादेश की अवधि मायावती राज में सन्ï २०१० में खत्म हो गया। इसकी समय सीमा बढ़ाने के लिए उत्तर प्रदेश सिनेमा एग्जीबिटर्स फेडरेशन के कई पदाधिकारी तत्कालीन मुख्यमंत्री व मनोरंजन कर आयुक्त से मिलकर गुहार लगाए, लेकिन कोई सुनवाई नहीं हुई। मायावती राज में सिंगल स्क्रीन सिनेमा को जिंदा रखने की बनी नीति के शासनादेश की अवधि तो नहीं बढ़ायी गयी लेकिन मल्टीप्लेक्स को छूट प्रदान करने के लिए एक नया शासनादेश जरूर जारी कर दिया गया। मायावती के इस फैसले से मल्टीप्लेक्स तो चांदी कांट रहे हैं लेकिन सिंगल स्क्रीन सिनेमा दिनोंदिन दम तोड़ रहे हैं। खण्डहरों की शक्ल में तब्दील हो रहे सिंगल स्क्रीन सिनेमा को जिंदा करने की नीति को मायावती राज में सन्ï २०१० में गला घोंटने के बाद से आज तक ही ६५ सिनेमाघर प्रदेश में बंद हो चुके हैं। मायावती सरकार की सिंगल स्क्रीन सिनेमा को जिंदा करने के प्रति बरती गयी उदासीनता के चलते मुलायम राज में राजधानी के आलमबाग में स्थित कृष्णा सिनेमा की जगह बन रहे मिनीप्लेक्स का निर्माण अधर में लटका है, वहीं कैसरबाग स्थित आनंद सिनेमा के शुरू होने पर शासनादेश का ताला लटका है। उत्तर प्रदेश सिनेमा एग्जीबिटर्स फेडरेशन ने प्रदेश के मुख्यमंत्री को खत भेजकर मुलायम सिंह यादव के कार्यकाल में सिंगल स्क्रीन सिनेमा को लेकर जारी नीति संबंधित शासनादेश संख्या-१५६०/११ क-नि-६-२००५-बीस.एम.(१०६)/२००५ दिनांक-२७-०९-२००५ को पुन: जारी करने की मांग की है। उम्मीद है ‘मनोरंजन के मंदिरों’ का कब्रिस्तान बन गये उत्तरप्रदेश में मुख्यमंत्री के फैसले से गीत-संगीत की झंकार खण्डहर बने सिनेमाहालों में फिर सुनाई देगी।\nप्रस्तुतकर्ता Dinesh Mishra पर 8:52 pm0टिप्पणियाँ\nलेबल: सिंगल स्क्रीन सिनेमा\n‘मनोरंजन के मंदिरों’ में सरकारी आदेश से मातम\n- एक तरफ सन् १९८८ में सरकार ने दिया पहला आदेश सिनेमा तोड़वाकर व्यावसायिक इमारत नहीं बनवा सकते\n-दूसरी तरफ चलचित्र निगम के ४३ सिनेमाघर बंद होने पर प्रदेश सरकार ने खुद उसके दूसरे उपयोग को दे दिया\nलखनऊ। इक्कीस करोड़ की आबादी वाले उत्तर प्रदेश में गरीब और मध्यमवर्ग के लोगों के लिए मनोरंजन के मंदिर कहे जाने वाले पांच सौ से ज्यादा सिनेमाघरों में पसरे मातम के पीछे सरकारी फरमान प्रमुख कारण है। सरकारी आदेशों के चलते किस कदर साल दर साल १०१८ में से ५३४ सिनेमाघर बंद हो गये, इसको जानने के लिए सरकारी आदेशों की फाइलों के पुराने पन्नों पर नजर डालनी होगी। बात सत्तर के दशक से शुरू होगी, जब सिनेमाहाल में टिकटों के लिए मारामारी के साथ छोटे-बड़े शहरों में हाउसफुल का बोर्ड अक्सर टंगा दिखते थे। सिनेमाघरों से उत्तर प्रदेश सरकार देश में सबसे ज्यादा मनोरंजन कर वसूलने के कारण मालामाल हो रही है।\nसन्ï १९८८ में उत्तर प्रदेश सरकार ने एक आदेश पास किया था कि सिनेमाघर मालिक अपना सिनेमा तोड़वा कर कोई भी व्यावसायिक इमारत नहीं बनवा सकते और अगर वे ऐसा करते है तो उन्हें भारी जुर्माना देने के बाद ही यह अनुमति मिलेगी। जब सरकार ने यह आदेश लागू किया तो तर्क दिया कि सिनेमा आम आदमी के मनोरंजन का साधन है और किसी को भी यह हक नहीं है कि वह आम आदमी के मनोरंजन को रोके। सत्तर के इसी दशक में सरकार ने उत्तर प्रदेश चलचित्र निगम बनाने के साथ प्रदेश में ४३ सरकारी सिनेमाघरों का निर्माण करवाया। दस साल के भीतर चलचित्र निगम के सभी सिनेमाघर बन्द हो गये और बाद में उन्हें दूसरे व्यावसायिक कामों में लगा दिया गया। उस समय उत्तर प्रदेश सरकार को आम आदमी के मनोरंजन का ख्याल नहीं आया। सरकार की इस दोहरी नीति से प्रदेश में सिनेमहाल घाटे के कारण बंद होने लगे। सिनेमाघरों का बंद होना न थमने के कारण सन २००४-२००५ में सिंगल स्क्रीन सिनेमाहालों को प्रोत्साहित करने को नई नीति लागू की गई। इस नीति के तहत सिनेमाहाल को पूरा तोडऩे व ३०० सीटों का बनाने पर ही व्यावसायिक गतिविधि की अनुमति देने जैसी शर्ते थी जिससे सिनेमा मालिक उसके प्रति आकर्षित ही नहीं हुए। आम आदमी के मनोरंजन के साधन बने सिनेमाघरों का बंद होना भूलकर सरकार मल्टीप्लेक्स को स्वागत करने के लिए कई सहूलियत देने में जुट गयी। प्रदेश सरकार ने सन्ï २००९ में मल्टीप्लेक्सेस को ५ वर्ष तक मनोरंजन कर में छूट देने के साथ कई सहूलियत देने की घोषणा की। दूसरी तरफ जून २००९ में सिंगल स्क्रीन सिनेमा में सरकार ने टिकटों के रेट कम करने का एलान किया। टिकट कम करने का एलान करने के पीछे सरकार की जेब भरने की मंशा थी। पहले सरकार नेट पर ६० प्रतिशत टैक्स लेती थी पर इस एलान के बाद सरकार ने टोटल पर टैक्स लेना चालू किया। पहले १६ रुपये में ६ रुपये बतौर टैक्स मिलता था, तो इस एलान के बाद उसे ६ रुपए ४० पैसे मिलने लगे। सिनेमाघरों के हर टिकट में से ५० पैसे फिल्म विकास निधि को जाता है। आज की तारीख में उत्तर प्रदेश के फिल्म विकास निधि के पास अरबों की सम्पत्ति है पर फि र भी इस प्रदेश में खंडहर में तब्दील होते मनोरंजन के मंदिरों की संख्या पर रोक नहीं लग पा रहा है। प्रदेश के आधे से ज्यादा जिलों में कोई सिनेमाघर आज की तारीख में चालू नहीं है। धुंआधार बंद हो रहे छोटे सिनेमाहाल के मुकाबले राजधानी सहित कई बड़े महानगरों में जहां मल्टीप्लेक्स हाल हैं जिसमें एक साथ छह सिनेमा लगाये जाते हैं जिसका टिकट दर १०० रुपये से लेकर २०० रुपए तक है। जिसमें साधारण आदमी मनोरंजन के नाम पर इतना पैसा खर्च करने की स्थिति में नहीं होता है। ऐसे में सिंगल स्क्रीन सिनेमा को किस तरह जिंदा रखा जाये ताकि गरीब और मध्यम वर्ग के लोगों के मनोरंजन का साधन जिंदा रहें? प्रदेश के युवा मुख्यमंत्री अखिलेश यादव के सामने आज की तारीख में यह भी एक चुनौती ही है।\nप्रस्तुतकर्ता Dinesh Mishra पर 9:13 pm0टिप्पणियाँ\nलेबल: उत्तर प्रदेश सिनेमाघर\nयूपी बना ‘मनोरंजन के मंदिरों’ का कब्रिस्तान\nलखनऊ। सदी के महानायक अमिताभ बच्चन सहित सैकड़ों अभिनेता और अभिनेत्री जिस उत्तर प्रदेश की सरजमीं में पैदा हुए, वह अब ‘मनोरंजन के मंदिरों’ का कब्रिस्तान बन गया है। मध्यमवर्ग के लिए मनोरंजन मुहैया कराने के लिए छोटे शहरों से लेकर प्रदेश की राजधानी तक सिंगल स्क्रीन सिनेमाहालों के बंद होने से इस कब्रिस्तान की झलक आप देख सकते हैं। बड़े महनगरों में सिंगल स्क्रीन सिनेमाघर बंद होने के बाद मल्टीप्लेक्स खुलने से मनोरंजन के साधन जिंदा हैं, लेकिन सूबे के दो तिहाई जिलों में तो एक भी सिनेमाघर जिंदा नहीं बचा है। मनोरंजन के इन मंदिरों का कब्रिस्तान पूर्वांचल के पिछड़े जिले बस्ती हो या धार्मिक व सांस्कृतिक राजधानी वाराणसी कहीं भी देखा जा सकता है। मल्टीप्लेक्स के युग में सिंगल स्क्रीन सिनेमाघरों के बंद होने से मध्यमवर्ग मनोरंजन से मरहूम हो गया है।\nएक तरफ मल्टीप्लेक्स को बढ़ावा देने के लिए पिछली सपा सरकार के समय लागू की गई प्रोत्साहन योजना से सूबे में मल्टीप्लेक्स तो धड़ाधड़ खुले लेकिन उनकी चकाचौंध के आगे सिंगल स्क्रीन सिनेमाहाल का वजूद न सिर्फ खतरे में पड़ता जा रहा है,बल्कि बंद होने की संख्या बढ़ती जा रही है। मल्टीप्लेक्स के युग में सिंगल स्क्रीन सिनेमाघरों के सामने दर्शक घटने की जहां चुनौती थी, वहीं खर्चो के बढ़ते रहने से सिनेमाहाल चलाना घाटे का सौदा दिखने पर इसके मालिक बंद करना ही मुनासिब समझ रहे हैं। इसी कारण प्रदेश के १०१८ सिंगल स्क्रीन सिनेमाहालों में से अब तक ५३४ में ताले लग चुके हैं। मनोरंजन के इन मंदिरों के रजत कपाट बंद होने से उसके मालिक जहां अपने को असहाय पा रहे हैं, वहीं यहां काम करने वाले कर्मचारी रोजगार के लिए दर-दर भटक रहे हैं। सिनेमाहाल बंद होने के बाद उसे तोडक़र उस भूमि के व्यावसायिक उपयोग पर प्रतिबंधित लगने के कारण है प्रदेश की राजधानी हो या पड़ोसी जिला सीतापुर ऐसे खंडहर की शक्ल में तब्दील ऐसे मनोरंजन के मंदिरों को देखा जा सकता है। इनके सामने से जब वहां के लोग गुजरते है तो उनके जेहन में मनोरंजन के मंदिरों से जुड़ी ढेरों यादें ताजा हो जाती है। मध्यम वर्ग के साथ गरीबों का मनोरंजन का साधन कहे जाने वाले सिंगल स्क्रीन सिनेमाघरों के बंद होने के पीछे सिनेमा मालिक को उठाना पड़ा घाटा जहां प्रमुख कारण के रूप में उभरा वहीं इनमें दर्शकों की संख्या घटने से राजस्व की कमी के चलते सरकार भी उदासीन हो गयी। गरीबों का मनोरंजन का साधन कहे जाने वाले सिंगल स्क्रीन सिनेमानघरों के प्रति सरकार की उदासीनता के चलते पूर्वांचल में पचास फीसदी से ज्यादा सिनेमाघर बंद हो गये। एक तरफ सरकार मल्टीप्लेक्स सिनेमाहालों को मनोरंजन कर में छूट दे रही है तो दूसरी तरफ सिंगल स्क्रीन के सिनेमाहालों पर ६० प्रतिशत मल्टीप्लेक्स टैक्स लगा कर उन्हें हतोत्साहित भी कर रही है। उत्तर प्रदेश सिनेमा एग्जीबिटर्स फेडरेशन के महामंत्री आलोक दूबे ने बताया कि पूर्वाचल के अधिकांश सिनेमाहाल बंद हो चुके हैं और जो बचे हैं वे बंद होने के कगार पर हैं। वह बताते हैं वाराणसी में कभी २७ सिनेमाहाल हुआ करते थे लेकिन अब १२ ही रह गए हैं। चंदौली जिले में १२ सिनेमा हाल थे लेकिन अब सिर्फ ४ ही रह गए हैं। इसी तरह मिर्जापुर में १३ में से ७ बंद हो चुके हैं। गाजीपुर में चार सिनेमाहाल हाल हुआ करते थे लेकिन अब सिर्फ एक ही हाल रह गया है। बस्ती जिले में कभी छह सिनेमाहाल हुआ करता था, आज की तारीख में सब बंद हो गये हैं। गरीब और मध्यमवर्ग को मनोरंजन का साधन मुहैया कराने के लिए सत्तर के दशक में सरकार ने उत्तर प्रदेश चलचित्र निगम बनाया था। जिसका उद्देश्य था कि इसके माध्यम से सरकार गरीबों को सस्ते दर पर मनोरंजन उपलब्ध कराने का उत्तरदायित्व पूरा करेगी। इसके लिए उस समय निगम ने पूरे प्रदेश में ४३ सिनेमाहालों का निर्माण भी करवाया था लेकिन इनका भी वही हश्र हुआ जो अन्य सरकारी प्रयासों का होता है। चलचित्र निगम द्वारा बनाये गए सभी सिनेमाहाल दस साल के भीतर ही प्रदेश में बंद हो गए हैं। उत्तर प्रदेश में मनोरंजन के मंदिरों का जितना बड़ा कब्रिस्तान आज की तारीख में दिखाई दे रहा है, उतना बड़ा देश के किसी भी प्रदेश में नहीं है।\nप्रस्तुतकर्ता Dinesh Mishra पर 8:55 pm0टिप्पणियाँ\nआसमां में दिखेगा चांद आवाज में दिखेगी अक्स\nभारत-चीन सीमा से : भारत-चीन सीमा पर नाथुला के पास तैनात सेना के जवान\nरणधीर सिंह पंजाब के कपूरथला के रहने वाले हैं। रणधीर के पर्स में पत्‍नी\nकी फोटो हमेशा रहती है। पिछले साल वैसाखी में घर गए थे, पत्‍नी से फोन पर\nबातचीत करीबन रोज होती है। भारत मां के इस सपूत पिछले तीन साल से पत्‍नी\nकी एक शिकायत नहीं दूर कर पा रहे हैं। शिकायत है करवाचौथ पर साथ रहने का,\nताकि वह अपने चांद का चेहरा देख सके। इस बार चौथा साल है जब वह फिर नहीं जा\nपाये। करवाचौथ के दिन क्या करेंगे? इस सवाल पर गहरी आह भरते हुए कहते हैं\nक्या करेंगे, नाथुला हिल्स पर जब चांद दिखाई देगा तो पत्‍नी को फोन करके\nहैप्पी करवाचौथ बोलने के बाद आवाज में ही हम दोनों एक दूसरे का अक्स देख\nलेंगे। यह बताने के साथ इस जवान के दिल के साथ आंखों की नमी साफ-साफ दिखाई\nपड़ने लगी। यह दर्द सिर्फ रणधीर का नहीं बल्कि उसके जैसे हजारों जवानों का\nहै, जिनके लिए होली, दीपावली, ईद, बकरीद हो या करवाचौथ सब कुछ सरहद पर ही\nमनता है। चीन सीमा पर ही तैनात उत्तरप्रदेश के गाजीपुर जिले के राम प्रवेश\nसिंह के दिल में भी करवाचौथ को लेकर ऐसा ही दर्द है। शादी के बाद आज तक\nकरवाचौथ के दिन पत्‍नी के साथ नहीं रह सके। पत्‍नी जब उनके लंबी उम्र की\nकामना करती है तो उनकी आंखें सरहद पर निगाहबान होती है। चांद दिखाई देने पर\nफोन करके करवाचौथ की बधाई देते हुए पानी पी लेने को कहते हैं। पति-पत्‍नी\nके संबंधों की इस गहराई को भारत मां भी सलाम करती है। अमृतसर के जोगेंद्र\nसिंह की पत्‍नी करवाचौथ मनाती है, इस दिन वह सोलह श्रृंगार करके बाद छत पर\nपूजा की थाली के साथ मोबाइल फोन लेकर बैठती है। चांद के दीदार के साथ उसके\nकान फोन की घंटी सुनने को बेताब रहते हैं। जोगेंद्र के फोन के बाद ही व्रत\nपूरा होता है। पिछले साल तो नेटवर्क प्राब्लम के चलते वह रात बारह बजे फोन\nकर सके तब तक वह बिना अन्न-जल के उनके फोन का इंतजार करती रही। फोन जब\nमिला होगा तो बातों में प्यार के सागर की गहराई के साथ मजबूरी की खाई का\nअंदाजा आप खुद लगा सकते होंगे। जलपाईगुड़ी जिले के जयगांव से सटा भूटान\nबार्डर है। यहां तैनात सेना के सतपाल तोमर तो करवाचौथ का गिफ्ट कोरियर से\nभेज दिए हैं, लेकिन पत्‍नी के पास न होने का दर्द इनका भी सबके ही तरह है।\nसिलीगुड़ी से 26 किमी दूर फूलबाड़ी के पास बांग्लादेश बार्डर पर तैनात\nबीएसएफ जवानों के दिल में भी करवाचौथ को लेकर ऐसा ही दर्द भरा है। बिहार के\nआरा के रहने वाले शिवमंगल की पत्‍नी तो छठ और करवाचौथ दोनों मनाती है,\nलेकिन वह चाहकर भी नहीं पहंुच पाते हैं। सरहद पर ऐसे दर्द को दिल में\nसमेटकर भारत मां की सुरक्षा में तैनात जवानों के साथ उनकी पत्नियों को भी\nदिल से प्रणाम करने का दिल करता है। एक सरहद पर दूसरा घर में अपनी\nतमन्ना,खुशियों की कुर्बानी देकर भारत मां की आन, बान और शान के लिए जी-जान\nसे जुटा है। इन जवानों को एक बार फिर सलाम।\nप्रस्तुतकर्ता Dinesh Mishra पर 12:24 am2टिप्पणियाँ\nनकली निविदाओं से निगला ७००० करोड़\nलखनऊ। प्रदेश की पूर्ववर्ती बहुजन समाज पार्टी की सरकार में हुए एनआरएचएम,लैकफेड सहित कई घोटालों की जांच अभी अंजाम पर नहीं पहुंची है कि हजारों करोड़ रूपए का एक और बड़े घोटाले का सनसनीखेज खुलासा हुआ है। यह घोटाला उत्तर प्रदेश राजकीय निर्माण निगम से जुड़ा है। प्रदेश की पूर्ववर्ती सरकार के कार्यकाल में ७००० करोड़ रूपए से ज्यादा के निर्माण कार्य नकली निविदाओं से बीस कंपनियों ने निगल लिया। नकली निविदिाओं से हजारों करोड़ रुपए के काम को हथियाने के साथ आधा-अधूरा छोडक़र पूरा पेमेंट करने के हुए संगीन खेल में राजकीय निर्माण निगम के अधिकारियों के साथ पूववर्ती सरकार के एक विभागीय कैबिनेट मंत्री का नाम सामने आया है। प्रदेश की पूर्ववर्ती सरकार के तमाम घोटालों की जांच सीबीआई के साथ अन्य जांच एजेंसियों से हो रही है,वही करोड़ों रुपए के इस खेल के जिम्मेदारों पर कार्रवाई तो दूर जांच भी किसी एजेंसी को नहीं सौंपी गयी है।\nराजकीय निर्माण निगम द्वारा पूर्ववर्ती सरकार में विभागीय मंत्री के दबाब में पहले से चली आ रही कार्यप्रणाली को कारपोरेट सेक्टर की कंपनियों को लाभ पहुंचाने के लिए बैक टू बैक आधार पर अपनो को काम बांटने का खेल हुआ। इसके पहले राजकीय निर्माण निगम के जिम्मे जो काम आता था, उसके इंजीनियर और आर्कीटेक्टों की फौज डिजाइन बनाकर लागत का मूल्य तय करने के बाद दस प्रतिशत ज्यादा रखकर ठेकेदारों से अपनी देखरेख में काम करवाती थी। डीसीयू पैटर्न कहे जाने वाले इस तरीके से जहां निर्माण कार्य होता था, उस इलाके के मजदूरों को बाजार से ज्यादा मूल्य पर काम मिलने के साथ स्थानीय लोगों को बड़ी संख्या में रोजगार मिलता है। इस सिस्टम को ताक पर रखकर प्रदेश की पूर्ववर्ती सरकार में बैक टू बैक सिस्टम के आधार पर कारपोरेट कंपनियों को काम सौंपने के लिए नकली निविदाओं को फाइलकापी के लिए ही छपने वाले अखबारों में प्रकाशित करवाने के बाद काम हथिया लिया गया। नियमत: जिस क्षेत्र में काम होना है वहां के साथ प्रदेश की राजधानी में छपने वाले प्रमुख चार समाचारपत्रों में कम से कम विज्ञापन छपने के बाद आने वाली टेंडर के आधार पर होता है। पूर्ववर्ती सरकार में इस नियम को ताक पर रखकर बैक टू बैक से प्रदेश ही नहीं देश के कई राजनेताओं से जुड़ी कंस्ट्रक्शन कंपनियों को ठेका दे दिया। सबसे चौंकाने वाली बात यह भी रही जो काम होना है, कार्यदायी संस्था राजकीय निर्माण निगम को बनाया गया लेकिन उस प्रोजेक्ट में कितनी लागत आएगी, इसका वेल्यूशन रानिनि से कराने की बजाए कारपोरेट कंस्ट्रक्शन कंपनियों के जेबी संस्थाओं से पचास से साठ प्रतिशत ज्यादा लागत का कराने के बाद ठेका रेवडिय़ों की तरह बांटा। नकली निविदाओं से एक..दो नहीं बल्कि सात करोड़ रुपये से ज्यादा का काम निगलने का हुआ है। रानिवि के ग्रेजुएट इंजीनियर्स एसोसिएशन ने उसी समय तत्कालीन प्रमुख सचिव को खत लिखकर आपत्ति जतायी लेकिन कोई सुनवाई नहीं हुई। प्रदेश की वर्तमान सरकार द्वारा पूर्ववर्ती सरकार में हुए कथित भ्रष्टाचार की जांच की बात कही लेकिन रानिनि में हुए करोड़ों रुपए के खेल का पड़ताल न होता देखकर प्रदेश के लोकायुक्त एनके वर्मा के पास इस मामले की जांच के लिए शिकायत इसी महीने प्रतापगढ़ के रहने वाले एक सामाजिक कार्यकर्ता ने कर दी है, सुनवाई होनी बाकी है।\nप्रस्तुतकर्ता Dinesh Mishra पर 11:07 pm0टिप्पणियाँ\nचाचाओं का चक्रव्यूह तोड़ रहा सियासत का अभिमन्यु\nलखनऊ । धरतीपुत्र मुलायम सिंह यादव की राजनीतिक छत्रछाया में उत्तरप्रदेश के मुख्यमंत्री की अभी तक सबसे कम उम्र में जिम्मेदारी संभालने वाले अखिलेश यादव अब अपनी अलग धमक बनाने में जुट गए हैं। प्रदेश में सपा सरकार बनने के छह माह तक पार्टी के पुराने नेताओं के साथ बहुत कुछ सीखने के बाद अब अखिलेश यादव अपनी हनक बनाने के लिए पार्टी और सरकार के भीतर मौजूद चाचाओं का चक्रव्यूह अभिमन्यू की तरह तोडऩे में जुट गये हैं। चाचाओं का चक्रव्यूह तोडऩे के पीछे विपक्षी दलों के तमाम आरोपों का मुंहतोड़ जवाब देने के साथ अपनी राजनीति और प्रशासनिक कौशलता का लोहा बीस करोड़ की आबादी वाले सूबे के साथ देश को दिखाना है।\nप्रदेश में समाजवादी पार्टी को बहुमत मिलने के बाद अखिलेया यादव को मुख्यमंत्री की कुर्सी सौंपने से पहले पार्टी और परिवार के भीतरखाने में उपजा असंतोष सरकार बनने के बाद भी रह-रहकर विरोधाभासी बयानों के बहाने बाहर आता रहा है। सरकार के वरिष्ठ मंत्रियों की बयानबाजी और मुख्यमंत्री के रूख में भिन्नता के कारण विपक्षी दलों के निशाने पर अक्सर सरकार आती रही है। युवा मुख्यमंत्री के कामकाज को लेकर विपक्षी दलों की टीका-टिप्पणी को लेकर कई बार सपा मुखिया मुलायम सिंह यादव को मंत्रियों के साथ सपा कार्यकर्ताओं को नैतिकता का पाठ पढ़ाना पड़ा। सपा मुखिया द्वारा नैतिकता का सबक सुनने के बाद भी अमल में लाने में मंत्रियों द्वारा गंभीरता न दिखाने के कारण गोण्डा में सीएमओ को अगवा करने जैसी घटना सरकार के गले की हड्डी साबित हुई। राजस्व राज्यमंत्री विनोद कुमार सिंह उर्फ पंडित सिंह की दबंगई के पीछे सरकार मेें मुख्यमंत्री के चाचाओं की भूमिका में अपने को जगह-जगह दिखाने वाले वरिष्ठ मंत्रियों का शह माना जा रहा है। गोण्डा में सीएमओ के साथ बदसलूकी के समय जिले में आला अधिकारियों की मौजूदगी न होना भी इस विवाद के बढऩे का अहम कारण रहा। सपा सरकार बनने के बाद प्रदेश के कई हिस्सों में हुई अप्रिय घटनाओं को लेकर भी सरकार के इकबाल पर असर पड़ा।\nअखिलेश की अगुवाई में सरकार के कार्यकाल को आठ माह पूरा होने के बाद अब मुख्यमंत्री पार्टी और सरकार के भीतर मौजूद चाचाओं के चक्रव्यूह को तोडक़र अपनी हनक बनाने की दिशा में काम करने लगे हैं। अखिलेश यादव का दो दिन पहले प्रदेश के पुलिस और प्रशासनिक अधिकारियों को कामकाज में बदलाव लाने का अल्टीमेटम पहला कदम है। मुख्यमंत्री के साथ पार्टी के प्रदेश अध्यक्ष की जिम्मेदारी संभाल रहे अखिलेश यादव ने ऐसे चाचाओं के चक्कर में ही सपा से बाहर निकाले गए युवजन सभा के अध्यक्ष संजय लाठर को दुबारा पार्टी में शामिल करने के साथ युवजन सभा के अध्यक्ष की जिम्मेदारी सौंपना भी इसी रूप में देखा जा रहा है। सपा और सरकार में शामिल वरिष्ठ नेताओं की शिकायत पर मुलायम सिंह यादव ने संजय लाठर को पार्टी से बर्खास्त कर दिया था, बुधवार को सपा प्रदेश अध्यक्ष अखिलेश यादव ने संजय को फिर वही पद सौंपकर संदेश दे दिया है, अब अखिलेश की ही चलेगी। सरकार के साथ पार्टी में अपनी मजबूत पकड़ बनाने की दिशा में अखिलेश यादव आगे क्या क्या करते हैं, यह देखने लायक होगा।\nप्रस्तुतकर्ता Dinesh Mishra पर 5:24 am0टिप्पणियाँ\nप्रस्तुतकर्ता Dinesh Mishra पर 12:33 am0टिप्पणियाँ\nलखनऊ। माँ मुझे मेरे हाल पर छोड़ दो और इंडिया चली जाओ ताकि मैं आसानी से मर सकूं। ये लोग मुझे ब्लैक मेल कर रहे हैं की अगर मै खाना नहीं खाऊंगी तो मेरे पूरे परिवार को खत्म कर देंगे मुझे बन्दूक की नोक पर दिन में एक बार खाना खिलाया जाता है। मियां मिठ्ïठू (पाकिस्तान पीपुल्स पार्टी के सांसद)ने कहा कि जब घोटकी कोर्ट में मेरे रिश्तेदार मुझे नहीं बचा सके तो सुप्रीम कोर्ट और पुनर्वास केंद्र मुझे क्या बचा पाएंगे। मैंने कहा न मंै कभी मुस्लिम थी न कभी बनूंगी,ये लोग जबरन मुझे गाय का मांस खाने में देते हैं पर मै फेंक देती हूं। मैं जिंदा रहने भर को शाकाहार लेती हूं, माँ प्लीज मुझे बताओ कि आप कब इंडिया जा रही हो ताकि मैं आसानी से मर सकूं।\nयह दर्दभरा पैगाम है २२ साल की रिंकल का। पाकिस्तान के सिंध प्रांत के मीरपुर मथेलो की रिंकल कुमारी का फरवरी में अपहरण करने के बाद उसका धर्म परिवर्तन कराकर उसे मुसलमान बनाया गया फि र 24 फ रवरी को पाकिस्तान पीपुल्स पार्टी के सांसद मियां मिठ्ïठू के कारिंदे नावीद शाह नामक युवक से उसकी शादी करा दी गई। रिंकल मां-बाप के पास जाना चाहती है, मामला पाकिस्तान सुप्रीम कोर्ट में गया लेकिन वहां से भी इंसाफ नहीं मिला है। सुप्रीम कोर्ट ने रिंकल को फिलहाल संरक्षण गृह भेज दिया है। संरक्षण गृह के नाम पीपीपी सांसद के घर पहुंच गयी रिंकल ने अपनी मां के मोबाइल पर यह एसएमएस भेजा। रिंकल के इस पैगाम को पाकिस्तान हिंदू सेवा वेलफेयर ट्रस्ट ने सोशल नेटवर्किंग साइट्ïस पर रोमिंग जर्नलिस्ट के नाम से मौजूद इस खबरनवीस के साथ शेयर किया है। गौरतलब है रिंकल के जबरन धर्म परिवर्तन व कथित निकाह की खबर को दुनियाभर की मीडिया में जगह मिली लेकिन भारत सरकार के लचर रुख के कारण इस लडक़ी को न्याय नहीं मिल सका। पाकिस्तान हिंदू काउंसिल की मंगला शर्मा ने रिंकल ने जो एसएमएस अपनी मां को संबोधित करके भेजा है, उसको इस खबरनवीस के साथ शेयर करते हुए पाकिस्तान में हिंदुओं के साथ हो रहे इंसाफ के हाल को बताया है। रिंकल ने अपनी मां को जो एसएमएस से संदेश भेजा है उसमें आगे लिखा है माँ मंै मरना चाहती हूँ पर भगवान मुझे इसकी भी इजाजत नहीं दे रहे हैैं, मुझे पता चला है कि मेरे भाई कि शादी हो गई है, मेरी बदकिस्मती देखो कि मै अपने इकलौते भाई कि शादी में सेहरा तक नहीं गा सकी जबकि मैंने कितने सपने सजाए थे पवन की शादी को लेकर, माँ कितना प्रयास करने पर भी आप मुझे बचा नहीं पाएं, मै मीडिया के सामने कितना गिड़गिड़ाई कि ये देश कट्टर मुस्लिमों का है हिन्दुओं को यहाँ न्याय कभी नहीं मिलेगा। माँ मै कल भी आपकी थी और हमेशा आपकी ही रहूंगी, भले ही अपहरणकर्ता मेरे शरीर पर कब्जा कर ले पर मेरी आत्मा\nसदैव मरते दम तक आपकी ही रहेगी। रिंकल के दर्दभरे इस संदेश को पाकिस्तान सरकार द्वारा सुने नहीं जाने के कारण पाकिस्तान हिंदू काउंसिल ने इस खबरनवीस को भेजा ताकि भारत सरकार की आंख खुल सके कि पाकिस्तान में हिंदुओं के साथ क्या हो रहा है। उधर रिंकल को अगवा करके जबरन निकाह करने की घटना के बाद उसके मनोहर हिन्दुस्तान आ गए हैं। उनका कहना है कि मुझे कई बार लूटा गया पर मेरे पास और कोई चारा नहीं था। सरकार और पुलिस ने भी साथ नहीं दिया। उनका कहना है पाकिस्तान में हिंदुओं की नाबालिग लड़कियों का अपहरण करके जबरन धर्मांतरण के बाद निकाह किया जाना आम बात हो गई है।\nप्रस्तुतकर्ता Dinesh Mishra पर 12:22 am3टिप्पणियाँ\nपाक में हिंदुओं के पासपोर्ट पर अघोषित प्रतिबंध\nलखनऊ। भारत के विदेश मंत्री एसएम कृष्णा और पाक की विदेश मंत्री हिना रब्बानी हाथ मिलाते हुए नए वीजा समझौते पर हस्ताक्षर करके दुनिया को दोस्ती में गर्माहट आने का संदेश दिया लेकिन हकीकत यह है कि पाकिस्तान में हिंदुओं को वीजा तो दूर पासपोर्ट बनने पर तीन महीने से अघोषित प्रतिबंध लगा है। कराची स्थित पासपोर्ट कार्यालय पर जून २०१० से अगस्त २०१० तक १५ हजार हिंदुओं के पासपोर्ट आवेदन पर विचार ही नहीं किया जा रहा है। पाक में हिंदुओं का पासपोर्ट बनने पर लगी अघोषित रोक के पीछे वहां हिंदू लड़कियों के साथ हो रही जोर-जबरदस्ती के बाद हो रहे हिंदुओं का पलायन मुख्य कारण है। पाक सरकार ने हिंदुओं के तेजी से हो रहे भारत पलायन को देखते हुए अन्तरराष्टïीय मंच पर किरकिरी होने से बचने के लिए यह कदम उठाया है। सोशल मीडिया पर रोमिंग जर्नलिस्ट के नाम से मौजूद श्री टाइम्स के इस खबरनवीस को पाकिस्तान हिंदू सेवा वेलफेयर ट्रस्ट ने हिंदुओं के पासपोर्ट पर लगे अघोषित प्रतिबंध की जानकारी दी है।\nपाकिस्तान में हिंदुओं के साथ हो रहे जुल्म के साथ उनकी बेटियों को अगवा करने के बाद जबरन निकाह करने की बढ़ती घटनाओं के बाद सिंध प्रांत से हिंदुओं के पलायन को लेकर पाकिस्तान सरकार ने पासपोर्ट जारी करने पर अघोषित रोक लगा रखी है। एक तरफ पाक में हिंदुओं का पासपोर्ट नहीं बन रहा है दूसरी तरफ पासपोर्ट के बाद भारत आने के लिए वीजा जारी होने के बाद अटारी बार्डर पर तीर्थयात्रियों को जबरन रोककर पूछताछ करने की घटनाएं थम नहीं रही है। पाकिस्तान हिंदू सेवा ट्रस्ट की मंगला शर्मा ने इस खबरनवीस को बताया कि छह माह पहले जो हिंदू पासपोर्ट के लिए आवेदन किए हैं, उनको अभी तक पासपोर्ट नहीं जारी किया। इसके पीछे कारण वह बताती है पाकिस्तान में हिंदुओं के साथ पाकिस्तान पीपुल्स पार्टी के नुमाइंदों द्वारा जिस तरह सलूक किया जा रहा है, उसके कारण हिंदू अपने का पाक में महफूज नहीं समझ रहा है। पाकिस्तान हिंदू सेवा वेलफेयर ट्रस्ट के पास सिंघ प्रांत १४६७० हिंदुओं के नाम पते मौजूद है, जिनका पासपोर्ट कराची स्थित रीजनल पासपोर्ट आफिस में छह माह से लटके हैं। हिंदुओं के पासपोर्ट न बनने के पीछे सिंध व पंजाब प्रांत के हालत के कारण हो रहा हिंदुओं का पलायन है। पाकिस्तान के सिंध प्रांत में घोटकी के रहने वाले विजय तुलस्यानी ऐसे लोगों में शामिल है, जिन्होंने जनवरी में पासपोर्ट आवेदन किया लेकिन अभी तक नहीं मिला। कराची स्थित पासपोर्ट मुख्यालय पर जाने पर जवाब मिलता है अभी हिंदुओं को पासपोर्ट देने में सरकार ने रोक लगा रखी है,जब सरकार का आदेश होगा, तभी पासपोर्ट बनेगा। बताया जा रहा है पाकिस्तानी प्रधानमंत्री के सलाहकार रहमान मलिक की ओर से मौखिक आदेश के बाद पाक में हिंदुओं के साथ ऐसा हो रहा है। गौरतलब है पिछले महीने भारत तीर्थ यात्रा पर आने वाले १९१ पाकिस्तानी हिंदुओं को अटारी बार्डर पर रोक लिया गया है। पाकिस्तान के अधिकारियों ने जब उनसे यह वादा करवा लिया कि वह पाक लौटकर आएंगे तभी भारत जाने दिया गया। पाकिस्तानी प्रधानमंत्री के सलाहकार रहमान मलिक ने भारतीय उच्चायोग द्वारा बड़ी संख्या में हिंदू परिवारों को वीजा देने को साजिश करने का बयान पहले ही दे चुके है। पाक में हिंदुओं के दुकानों में लूटपाट, मकानों पर हमले और महिलाओं को जबरन इस्लाम कबूल करवाने की घटनाओं के बाद तमाम हिंदू पाकिस्तान से पलायन कर रहे हैं। हिंदू परिवारों को भारतीय उच्चायोग द्वारा वीजा जारी करने में बरती जा रही नरमी के कारण पाक सरकार ने हिंदुओं को पासपोर्ट जारी करने पर अघोषित प्रतिबंध लगा दिया है ताकि न पासपोर्ट न भारतीय उच्चायोग से वीजा के लिए मांग करेंगे। पाकिस्तान हिंदू सेवा वेलफेयर ट्रस्ट की मंगला शर्मा का कहना है वह इस मामले को अन्तरराष्टï्रीय मानवाधिकार मंच पर ले जाने की तैयारी में जुटी है।\nप्रस्तुतकर्ता Dinesh Mishra पर 9:56 pm0टिप्पणियाँ\nनेत्रहीनों के लिए धृतराष्ट्र सत्ता!\nलखनऊ। पंजाब नेशनल बैंक की हलवासिया शाखा में काम करने वाले एसके सिंह की आंखें दुनिया की रंगीनी नहीं देख सकतीं, लेकिन वे यह महसूस जरूर कर रहे हैं कि भारत सरकार देश के अर्थ को लेकर अंधी तो है ही, अंधों को लेकर भी अंधी है। रिजर्व बैंक की ओर से जारी किए गए एक, दो व पांच रुपए के नए सिक्के नेत्रहीनों के लिए मुसीबत बन गए हैं। इससे सरकार की नेत्रहीनों प्रति संवेदनशीलता का भी पता चलता है। श्री सिंह का कहना है कि पचास पैसे व एक रुपए के नए सिक्के एक ही आकार के हैं। वहीं पांच रुपए का नया छोटा सिक्का भी एक रुपए के नए सिक्के के समान ही है। नेत्रहीन सिक्कों को टटोलकर ही पहचानते हैं। नए सिक्के में नेत्रहीनों के लिए कोई पहचान का निशान न होने के कारण काफी दिक्कतें हो रही हैं। कई बार एक के धोखे में पांच का सिक्का चला जाता है। यह दर्द सिर्फ नेत्रहीन एसके सिंह का ही नहीं बल्कि उनके जैसे हिन्दुस्तान के एक करोड़ से ज्यादा लोगों का है। सरकारी आंकड़ों के अनुसार देश में एक करोड़ 25 लाख लोग दोनों आंखों से और करीब 80 लाख लोग एक आंख से देखने में अक्षम हैं। यह संख्या पूरे विश्व के नेत्रहीनों की एक चौथाई है।\nभारत में नेत्रहीनों की इतनी संख्या होने के बाद भी केंद्र सरकार द्वारा रुपए के नए लोगो को जारी करने के बाद जो नए सिक्के जारी किए गए हैं, उसको लेकर अपने ही निर्देश को ताक पर रख दिया गया है। रिजर्व बैंक ऑफ इंडिया को भारत सरकार ने सिक्कों में एक विशेष पहचान कट और नोट में खास पहचान बनाने का निर्देश है, ताकि इनको नेत्रहीन आसानी से टटोलकर पहचान कर लें। आरबीआई द्वारा जारी नए सिक्कों में इसका ध्यान न रखने के कारण नेत्रहीनों के साथ बुजुर्ग भी भ्रम के शिकार हो जाते हैं।\nबीए करने के बाद स्पेशल बीएड कर रहे अनिल कुमार वर्मा की आंखों में भी रौशनी नहीं है। नए सिक्के को लेकर अक्सर यह भी भ्रमित हो जाते हैं। पुराना जो सिक्का होता था, उसमें नेत्रहीनों के लिए कट होता था, लेकिन नए सिक्के जो जारी किए गए हैं, उसमें मानक का ध्यान न रखने से नेत्रहीनों को सबसे ज्यादा दिक्कत का सामना करना पड़ रहा है। अनिल का कहना है एक रुपए, पांच रुपए का नया सिक्का व पचास पैसे का पुराना सिक्का एक ही तरह का है। इस कारण हम लोगों को काफी परेशानियां आ रही है। लखनऊ आए ललितपुर कलक्ट्रेट में तैनात नेत्रहीन संतबली चौधरी से जब नए सिक्कों को लेकर बात हुई तो वह भी अपनी पीड़ा छिपा नहीं सके। उनका कहना है पांच रुपए का नया सिक्का और पचास पैसे व एक रुपए का सिक्का लगभग एक ही आकार और वजन का है। इन सिक्कों में किसी कट का निशान न होने के कारण रोजाना दिक्कतों से दो-चार होना पड़ता है।\nनेत्रहीन क्षत्रपाल शर्मा भी नए सिक्कों को पहचानने में होने वाली परेशानी से दुखी है। उनका कहना है लगता है सरकार को अब पैसे से मतलब है, संवेदनशीलता उसके अंदर खत्म हो गई है। एक करोड़ से ज्यादा नेत्रहीन किस तरह नए सिक्कों को पहचानेंगे? इसके बारे में सरकार ने सोचा ही नहीं है। आरबीआई द्वारा जारी नए सिक्कों को जारी करने से पहले नेत्रहीनों के बारे में न ध्यान देने को लेकर राष्ट्रीय दृष्टिबाधित संस्था इस मुद्ïदे को लेकर सरकार का ध्यान आकर्षित करने की रणनीति बना रही है। संघ के अध्यक्ष जेपी कांडवाल का कहना है कि वित्त मंत्री के साथ प्रधानमंत्री को इस बारे में खत भेजा जाएगा। खत पर ध्यान नहीं जाएगा तो नेत्रहीन सरकार की आंखें खोलने के आंदोलन की अगली रणनीति बनाएंगे।\nप्रस्तुतकर्ता Dinesh Mishra पर 1:22 pm4टिप्पणियाँ\nप्रस्तुतकर्ता Dinesh Mishra पर 11:07 pm3टिप्पणियाँ


सूरह अल-अह्काफ़  | पवित्र कुरआन - हिंदी अनुवाद\n﴾2﴿ इस पुस्तक का उतरना अल्लाह प्रभुत्वशाली, तत्वदर्शी की ओर से है।\n﴾3﴿ हमने नहीं उत्पन्न किया है आकाशों तथा धरती को और जो कुछ उनके बीच है, परन्तु सत्य के साथ, एक निश्चित अवधि तक के लिए तथा जो काफ़िर हैं, उन्हें जिस बात से सावधान किया जाता है, वे उससे मुँह मोड़े हुए हैं।\n﴾4﴿ आप कहें कि भला देखो कि जिसे तुम पुकारते हो अल्लाह के सिवा, तनिक मुझे दिखा दो कि उन्होंने क्या उत्पन्न किया है धरती में से? अथवा उनका कोई साझा है आकाशों में? मेरे पास कोई पुस्तक प्रस्तुत करो इससे पूर्व की अथवा बचा हुआ कुछ ज्ञान, यदि तुम सच्चे हो।\n﴾5﴿ तथा उससे अधिक बहका हुआ कौन हो सकता है, जो अल्लाह के सिवा उसे पुकारता हो, जो उसकी प्रार्थना स्वीकार न कर सके, प्रलय तक और वे उसकी प्रार्थना से निश्चेत (अनजान्) हों?\n﴾6﴿ तथा जब लोग एकत्र किये जायेंगे, तो वे उनके शत्रु हो जायेंगे और उनकी इबादत का इन्हार कर देंगे।\n﴾7﴿ और जब पढ़कर सुनाई गईं उन्हें हमारी खुली आयतें, तो काफ़िरों ने उस सत्य को, जो उनके पास आ चुका है, कह दिया कि ये तो खुला जादू है।\n﴾ 8 ﴿ क्या वे कहते हैं कि आपने इसे स्वयं बना लिया है? आप कह दें कि यदि मैंने इसे स्वयं बना लिया है, तो तुम मुझे अल्लाह की पकड़ से बचाने का कोई अधिकार नहीं रखते। वही अधिक ज्ञानि है उन बातों का, जो तुम बना रहे हो। वही पर्याप्त है गवाह के लिए मेरे तथा तुम्हारे बीच और वह बड़ा क्षमाशील, दयावान् है।\n﴾9﴿ आप कह दें कि मैं कोई नया रसूल नहीं हूँ और न मैं जानता हूँ कि मेरे साथ क्या होगा और न तुम्हारे साथ। मैं तो केवल अनुसरण कर रहा हूँ उसका, जो मेरी ओर वह़्यी (प्रकाशना) की जा रही है। मैं तो केवल खुला सावधान करने वाला हूँ।\n﴾ 10 ﴿ आप कह दें: तुम बताओ यदि ये (क़ुर्आन) अल्लाह की ओर से हो और तुम उसे न मानो, जबकि गवाही दे चुका है एक गवाह, इस्राईल की संतान में से इसी बात पर, फिर वह ईमान लाया तथा तुम घमंड कर गये? तो वास्तव में अल्लाह सुपथ नहीं दिखाता अत्याचारी जाति को।\n﴾ 11 ﴿ और काफ़िरों ने कहा, उनसे जो ईमान लाये, यदि ये (धर्म) उत्तम होता, तो वह पहले नहीं आते हमसे, उसकी ओर और जब नहीं पाया मार्गदर्शन उन्होंने इस (क़ुर्आन) से, तो अब यही कहेंगे कि ये तो पुराना झूठ है।\n﴾ 12 ﴿ जबकि इससे पूर्व मूसा की पुस्तक मार्गदर्शक तथा दया बनकर आ चुकी और ये पुस्तक (क़ुर्आन) सच बताने वाली है अरबी भाषा में। ताकि वह सावधान कर दे, अत्याचारियों को और शुभ सूचना हो, सदाचारियों के लिए।\n﴾ 13 ﴿ निश्चय जिन्होंने कहा कि हमारा पालनहार अल्लाह है। फिर उसपर स्थिर रह गये, तो कोई भय नहीं होगा उनपर और न वे उदासीन होंगे।\n﴾ 14 ﴿ यही स्वर्गीय हैं, जो सदावासी होंगे उसमें, उन कर्मों के प्रतिफल (बदले) में, जो वे करते रहे।\n﴾ 15 ﴿ और हमने निर्देश दिया है मनुष्य को, अपने माता-पिता के साथ उपकार करने का। उसे गर्भ में रखा है उसकी माँ ने दुःख झेलकर तथा जन्म दिया उसे दुःख झेलकर तथा उसके गर्भ में रखने तथा दूध छुड़ाने की अवधि तीस महीने रही। यहाँ तक कि जब वह अपनी पूरी शक्ति को पहुँचा और चालीस वर्ष का हुआ, तो कहने लागाः हे मेरे पालनहार! मुझे क्षमता दे कि कृतज्ञ रहूँ तेरे उस पुरस्कार का, जो तूने प्रदान किया है मुझे तथा मेरे माता-पिता को। तथा ऐसा सत्कर्म करूँ, जिससे तू प्रसन्न हो जाये तथा सुधार दे मेरे लिए मेरी संतान को, मैं ध्यानमग्न हो गया तेरी ओर तथा मैं निश्चय मुस्लिमों में से हूँ।\n﴾ 16 ﴿ वही हैं, स्वीकार कर लेंगे हम जिनसे, उनके सर्वोत्तम कर्मों को तथा क्षमा कर देंगे, उनके दुष्कर्मों को। (वे) स्वर्ग वासियों में से हैं, उस सत्य वचन के अनुसार, जो उनसे किया जाता था।\n﴾ 17 ﴿ तथा जिसने कहा अपने माता पिता सेः धिक है तुम दोनों पर! क्या मुझे डरा रहे हो कि मैं धरती से निकाला जाऊँगा, जबकि बहुत-से युग बीत गये इससे पूर्व? और वो दोनों दुहाई दे रहे थे अल्लाह कीः तेरा विनाश हो! तू ईमान ला! निश्चय अल्लाह का वचन सच है। तो वह कह रहा था कि ये अगलों की कहानियाँ हैं।\n﴾ 18 ﴿ यही वो लोग हैं, जिनपर अल्लाह की यातना का वचन सिध्द हो गया, उन समुदायों में, जो गुज़र चुके इनसे पूर्व, जिन्न तथा मनुष्यों में से। वास्तव में, वही क्षति में हैं।\n﴾ 19 ﴿ तथा प्रत्येक के लिए श्रेणियाँ हैं, उनके कर्मानुसार और उन्हें भरपूर बदला दिया जायेगा उनके कर्मों का तथा उनपर अत्याचार नहीं किया जायेगा।\n﴾ 20 ﴿ और जिस दिन सामने लाये जायेंगे, जो काफ़िर हो गये, अग्नि के। (उनसे कहा जायेगाः) तुम ले चुके अपना आन्नद अपने सांसारिक जीवन में और लाभान्वित हो चुके उनसे। तो आज तुम्हें अपमान की यातना दी जायेगी उसके बदले, जो तुम घमंड करते रहे धरती में अनुचित तथा उसके बदले, जो उल्लंघन करते रहे।\n﴾ 21 ﴿ तथा याद करो आद के भाई (हूद) को। जब उसने अपनी जाति को सावधान किया, अह़्क़ाफ़ में, जबकि गुज़र चुके सावधान करने वाले (रसूल) उसके पहले और उसके पश्चात् कि इबादत (वंदना) न करो अल्लाह के अतिरिक्त की। मैं डरता हूँ तुमपर, एक बड़े दिन की यातना से।\n﴾ 22 ﴿ तो उन्होंने कहा कि क्या तुम हमें फेरने आये हो हमारे पूज्यों से? तो ले आओ हमारे पास, जिसकी हमें धमकी दे रहे हो, यदि तुम सच्चे हो।\n﴾ 23 ﴿ हूद ने कहाः उसका ज्ञान तो अल्लाह ही को है और मैं तुम्हें वही उपदेश पहुँचा रहा हूँ, जिसके साथ मैं भेजा गया हूँ। परन्तु, मैं देख रहा हूँ तुम्हें कि तुम अज्ञानता की बातें कर रहे हो।\n﴾ 24 ﴿ फिर जब उन्होंने देखा एक बादल आते हुए अपनी वादियों की ओर, तो कहाः ये एक बादल है हमपर बरसने वाला। बल्कि ये वही है, जिसकी तुमने जल्दी मचायी है। ये आँधी है, जिसमें दुःखदायी यातना है।\n﴾ 25 ﴿ वह विनाश कर देगी प्रत्येक वस्तु को अपने पालनहार के आदेश से, तो वे हो गये ऐसे कि नहीं दिखाई देता था कुछ, उनके घरों के अतिरिक्त। इसी प्रकार, हम बदला दिया करते हैं अपराधी लोगों को।\n﴾ 26 ﴿ तथा हमने उन्हें वह शक्ति दी थी, जो इन्हें नहीं दी है। हमने बनाये थे उनके कान, आँखें और दिल, तो नहीं काम आये उनके कान, उनकी आँखें तथा न उनके दिल कुछ भी। क्योंकि वे इन्कार करते थे अल्लाह की आयतों का तथा घेर लिया उन्हें उसने, जिसका वे उपहास कर रहे थे।\n﴾ 27 ﴿ तथा हम ध्वस्त कर चुके हैं तुम्हारे आस-पास की बस्तियों को तथा हमने उन्हें अनेक प्रकार से आयतें सुना दीं, ताकि वे वापस आ जायें।\n﴾ 28 ﴿ तो क्यों नहीं सहायता की उनकी, उन्होंने जिन्हें बनाया था अल्लाह के अतिरिक्त (अल्लाह के) सामीप्य के लिए पूज्य (उपास्य)? बल्कि वे खो गये उनस और ये उनका झूठ था तथा जिसे स्वयं वे घड़ रहे थे।\n﴾ 29 ﴿ तथा याद करें, जब हमने फेर दिया आपकी ओर जिन्नों के एक गिरोह को, ताकि वे क़ुर्आन सुनें। तो जब वे उपस्थित हुए आपके पास, तो उन्होंने कहा कि चुप रहो और जब पढ़ लिया गया, तो वे फिर गये अपनी जाति की ओर सावधान करने वाले होकर।\n1. आदरणीय इब्ने अब्बास (रज़ियल्लाहु अन्हुमा) कहते हैं कि एक बार नबी (सल्लल्लाहु अलैहि व सल्लम) अपने कुछ अनुयायियों (सह़ाबा) के साथ उकाज़ के बाज़ार की ओर जा रहे थे। इन दिनों शैतानों को आकाश की सूचनायें मिलनी बंद हो गई थीं। तथा उन पर आकाश से अंगारे फेंके जा रहे थे। तो वे इस खोज में पूर्व तथा पशिचम की दिशाओं में निकले कि इस का क्या कारण है? कुछ शैतान तिहामा (ह़जाज़) की ओर भी आये और आप (सल्लल्लाहु अलैहि व सल्लम) तक पहुँच गये। उस समय आप “नखला” में फ़ज्र की नमाज़ पढ़ा रहे थे। जब जिन्नों ने क़ुर्आन सुना तो उस की ओर कान लगा दिये। फिर कहा कि यही वह चीज़ है जिस के कारण हम को आकाश की सूचनायें मिलनी बंद हो गई हैं। और अपनी जाति से जा कर यह बात कही। तथा अल्लाह ने यह आयत अपने नबी पर उतारी। (सह़ीह़ बुख़ारीः 4921) इन आयतों में संकेत है कि नबी (सल्लल्लाहु अलैहि व सल्लम) जैसे मनुष्यों के नबी थे वैसे ही जिन्नों के भी नबी थे। और सभी नबी मनुष्यों में आये। (देखियेः सूरह नह़्ल, आयतः 43, सूरह फ़ुर्क़ान, आयतः20)\n﴾ 30 ﴿ उन्होंने कहाः हे हमारी जाति! हमने सूनी है एक पुस्तक, जो उतारी गयी है मुसा के पश्चात्। वह अपने से पूर्व की किताबों की पुष्टि करती है और सत्य तथा सीधी राह दिखाती है।\n﴾ 31 ﴿ हे हमारी जाति! मान लो अल्लाह की ओर बुलाने वाले की बात तथा ईमान लाओ उसपर, वह क्षमा कर देगा तुम्हारे लिए तुम्हारे पापों को तथा बचा लेगा तुम्हें दुःखदायी यातना से।\n﴾ 32 ﴿ तथा जो मानेगा नहीं अल्लाह की ओर बुलाने वाले की बात, तो नहीं है वह विवश करने वाला धरती में और नहीं है उसके लिए अल्लाह के अतिरिक्त कोई सहायक। यही लोग खुले कुपथ में हैं।\n﴾ 33 ﴿ और क्या उन लोगों ने नहीं समझा कि अल्लाह, जिसने उत्पन्न किया है आकाशों तथा धरती को और नहीं थका उनको बनाने से, वह सामर्थ्वान है कि जीवीत कर दे मुर्दों को? क्यों नहीं? वास्तव में, वह जो चाहे, कर सकता है।\n﴾ 34 ﴿ और जिस दिन सामने लाये जायेंगे, जो काफ़िर हो गये, नरक के, (और उनसे कहा जायेगाः) क्या ये सच नहीं है? वे कहेंगे: क्यों नहीं? हमारे पालनहार की शपथ! वह कहेगाः तब चखो यातना, उस कुफ़्र के बदले, जो तुम कर रहे थे।\n﴾ 35 ﴿ तो (हे नबी!) आप सहन करें, जैसे साहसी रसूलों ने सहन किया तथा जल्दी न करें उन (की यातना) के लिए। जिस दिन वे देख लेंगे, जिसका उन्हें वचन दिया जा रहा है, तो समझेंगे कि जैसे वे नहीं रहे हैं, परन्तु दिन के कुछ क्षण। बात पूहुँचा दी गयी है, तो अब उन्हीं का विनाश होगा, जो अवज्ञाकारी हैं।


संजीवनी टुडे 09-06-2019 16:38:28\nउपमुख्यमंत्री पद एक बार फिर सुर्खियों में है। सत्तारूढ़ दलों के लिए उपमुख्यमंत्री बनाना दाएं-बाएं हाथ का खेल हो गया है। उपमुख्यमंत्री पद का न तो संविधान में प्रावधान है और न उस पर आसीन व्यक्ति को मुख्यमंत्री जैसे अधिकार हैं\nउपमुख्यमंत्री पद एक बार फिर सुर्खियों में है। सत्तारूढ़ दलों के लिए उपमुख्यमंत्री बनाना दाएं-बाएं हाथ का खेल हो गया है। उपमुख्यमंत्री पद का न तो संविधान में प्रावधान है और न उस पर आसीन व्यक्ति को मुख्यमंत्री जैसे अधिकार हैं। इसके बावजूद देश के विभिन्न राज्यों में उपमुख्यमंत्री बनाने का चलन बखूबी जारी है। आंध्रप्रदेश के मुख्यमंत्री जगनमोहन रेड्डी ने तो हद ही कर दी है। उन्होंने पांच उपमुख्यमंत्री नियुक्त कर दिए। ऐसा उन्होंने हर वर्ग को साधने के लिए किया है। आंध्रप्रदेश की जगनमोहन कैबिनेट के पांचों उपमुख्यमंत्री अलग-अलग समुदाय अनुसूचित जाति, अनुसूचित जनजाति, पिछड़ा वर्ग, अल्पसंख्यक और कपु समुदाय से हैं। मुख्यमंत्री का दावा है कि सभी वर्गों को बराबर प्रतिनिधित्व देने की कोशिश के तहत ऐसा किया गया है। 25 सदस्यीय मंत्रिमंडल में पांच उपमुख्यमंत्री मायने रखते हैं।\nभारत के इतिहास में यह पहला मौका है जब किसी मुख्यमंत्री ने पांच उपमुख्यमंत्री नियुक्त किए हों। इससे पहले आंध्रप्रदेश के मुख्यमंत्री रहे चंद्रबाबू नायडू ने कपु समुदाय और पिछड़ा वर्ग से एक-एक उपमुख्यमंत्री नियुक्त किए थे।\nसवाल उठता है कि क्या किसी राज्य में इतने उपमुख्यमंत्री नियुक्त किए जाने चाहिए? उनकी उपयोगिता क्या है? मुख्यमंत्री, उपमुख्यमंत्रियों और विधायकों के वेतन-भत्ते जनता के खून-पसीने की गाढ़ी कमाई से दिए जाते हैं। क्या ऐसा करना न्यायसंगत, तर्क संगत और नीतिसंगत है? जनता के पैसे को अनावश्यक रूप से खर्च कर अपना समीकरण साधने की इजाजत आखिर किसने दी, यह बड़ा सवाल है।\nदेश के राजनेताओं को इस सवाल का जवाब तलाशना चाहिए और जनता के बीच उपमुख्यमंत्रियों की नियुक्तियों का मंतव्य स्पष्ट करना चाहिए। बात अगर हर वर्ग को साधने की है तो वह किसी के लिए भी संभव नहीं है। वह इसलिए कि व्यक्ति की इच्छाएं अनंत होती हैं। एक पूरी होती नहीं कि दूसरी सामने खड़ी हो जाती है। व्यक्ति चाहकर भी सबको खुश नहीं कर सकता। इसलिए विद्वानों ने 'एकै साधै सब सधै,सब साधै सब जाई' वाली बात कही है। मुख्यमंत्रियों और खासकर राजनीतिक दल के प्रमुखों को यह बात समझनी चाहिए।\nउत्तरप्रदेश में जब 2017 में मुख्यमंत्री योगी आदित्यनाथ बने थे तब भी उनके साथ दो उपमुख्यमंत्रियों डॉ. दिनेश शर्मा और केशव प्रसाद मौर्य ने शपथ ली थी। उस वक्त कहा गया था कि इतने बड़े प्रदेश के सुशासन के लिए अकेले मुख्यमंत्री पर्याप्त नहीं हैं। उन्हें दो भुजाओं की आवश्यकता है।\nउस समय दिनेश शर्मा और केशव मौर्य किसी सदन के सदस्य नहीं थे। तब उत्तरप्रदेश विधान परिषद में समाजवादी पार्टी के सदस्य शतरूद्र प्रकाश ने उपमुख्यमंत्रियों के किसी सदन के सदस्य न होने के बाद भी वेतन, भत्ते लेने और सदन की कार्यवाही में हिस्सा लेने पर सवाल उठाया था। उन्होंने कहा था कि संविधान में उपमुख्यमंत्री का पद ही नहीं है तो प्रदेश में दो उपमुख्यमंत्रियों को किस नियम के तहत मनोनीत किया गया है? किस कानून के तहत उन्हें वेतन-भत्ते दिए जा रहे हैं।\nगौरतलब है कि उत्तरप्रदेश में मुख्यमंत्री और दो उपमुख्यमंत्रियों के जरिए भाजपा ने ठाकुर, ब्राह्मण और पिछड़ा वर्ग के वोटबैंक को साधने की कोशिश की थी। सवाल उठता है कि जब उत्तरप्रदेश में वोट बैंक साधने के लिए दो उपमुख्यमंत्री नियुक्त हो सकते हैं तो आंध्रप्रदेश में ऐसा क्यों नहीं हो सकता। आजादी के बाद से अब तक राज्यों में सत्ताधारी पार्टियां अपनी राजनीतिक सुविधा का संतुलन देखती रही हैं। उपमुख्यमंत्रियों की नियुक्ति को उसी क्रम में देखा-समझा जा सकता है।\nसंविधान में कहीं भी उपमुख्यमंत्री पद का उल्लेख नहीं है। उपमुख्यमंत्री तो साधारण मंत्री के रूप में ही शपथ लेते हैं। ऐसे में उन्हें उपमुख्यमंत्री का वेतन-भत्ता और मुख्यमंत्री जैसी सुविधाएं कैसे दी जाती हैं, इसका जवाब सत्ताधारी दलों के पास नहीं है। राजनीतिक दल विभिन्न जाति, वर्ग के नेताओं को महत्वपूर्ण विभाग देकर भी तो जातीय संतुलन बना सकते हैं। अपने वोटबैंक को साध सकते हैं। इसके लिए जरूरी तो नहीं कि संविधान की किताब ही पलट दी जाए।\nअगर उपमुख्यमंत्री पद वाकई अहम रहा होता तो संविधान निर्माताओं ने इस पर विचार जरूर किया होता। राजनीतिक दलों को लगता है कि संविधान निर्माताओं से इस बाबत भूल हो गई है तो उन्हें संविधान संशोधन करना चाहिए और उसमें उपमुख्यमंत्री पद सृजित करना चाहिए। उपमुख्यमंत्री पद पर नियुक्तियों का सिलसिला तो बाद में शुरू हुआ। पहले उप प्रधानमंत्री पद का ईजाद हुआ था। सरदार बल्लभ भाई पटेल उप प्रधानमंत्री पद के पहले धारक थे जो नेहरूजी की अनुपस्थिति में सरकार की देखरेख और कैबिनेट की बैठकों में सरकार का प्रतिनिधित्व किया करते थे। असल विवाद तो तब हुआ जब 1989 में वीपी सिंह सरकार के शपथ ग्रहण समारोह में देवीलाल उप प्रधानमंत्री बनने पर अड़ गए।\nतत्कालीन राष्ट्रपति आर.वेंकटरमण ने अपनी किताब में लिखा है कि वीपी सिंह के प्रधानमंत्री पद की शपथ लेने के बाद जब देवीलाल के शपथ लेने की बारी आई तो मैं उन्हें मंत्री पद की शपथ दिला रहा था, लेकिन उन्होंने उप प्रधानमंत्री ही कहा। मैंने उन्हें दोबारा मंत्री कहकर सुधारा,लेकिन उन्होंने फिर 'उप प्रधानमंत्री' ही उच्चारण किया। देवीलाल शपथ लेकर उप प्रधानमंत्री तो बन गए लेकिन इसे सर्वोच्च न्यायालय में चुनौती भी दी गई। उच्चतम न्यायालय ने अटॉर्नी जनरल सोली सोराबजी के तर्क को सही माना। अटॉर्नी जनरल ने कोर्ट में कहा कि उप प्रधानमंत्री काउंसिल ऑफ मिनिस्टर्स के सदस्य हैं और उन्होंने केवल मंत्री की बजाय प्रधानमंत्री शब्द का इस्तेमाल किया है। अटॉर्नी जनरल सोली सोराबजी ने कोर्ट में कहा था कि उप प्रधानमंत्री का संविधान में कोई प्रमाण नहीं है और देवीलाल एक मंत्री की तरह ही रहेंगे। सुप्रीम कोर्ट ने भी माना कि यह पद उप प्रधानमंत्री को प्रधानमंत्री की शक्तियां नहीं देता। देश में कई उप-प्रधानमंत्री नियुक्त हुए। मोरारजी देसाई, चौधरी चरण सिंह, जगजीवन राम, यशवंत राव चह्वाण, चौधरी देवीलाल और लालकृष्ण आडवाणी लेकिन देवीलाल को छोड़कर इनमें से किसी ने भी उप प्रधानमंत्री के रूप में शपथ लेने की जिद नहीं की।\nसियाराम पांडेय शांत पांच उपमुख्यमंत्रियों नियुक्ति सत्तारूढ़ दलों siyaram pandey quiet five deputy chief ministers appointments ruling parties\nजनाधार बचाने में जुटी मायावती\nबैंकिंग खामियों का कौटिल्य शास्त्र हैं 'एनपीए एक लाइज बीमारी नहीं'


मजबूत ग्लोबल संकेतों का असर, बीएसई सेंसक्स और निफ्टी में बढ़त, ऑटो और बैंकिंग शेयरों में भी तेजी, टाटा मोटर्स का शेयर 4% ऊपर - BMTV\nस्टाफ रिपोर्ट September 28, 2020 September 28, 2020\nBSE NSE Sensex Right now | Inventory Market Newest Replace: September 28 Share Market, Commerce BSE, Nifty, Sensex Reside Information Updates\nशुक्रवार को बीएसई 835 अंक ऊपर 37,388 पर और निफ्टी 244 अंकों की बढ़त के साथ 11,050 पर बंद हुआ था\nशुक्रवार को अमेरिकी बाजार नैस्डैक 2.34 फीसदी की बढ़त के साथ 254 अंक ऊपर 11,151 पर बंद हुआ था\nसोमवार को कारोबार के पहले दिन अच्छे ग्लोबल संकेतों के चलते घरेलू बाजार बढ़त के साथ खुला है। बीएसई 367.59 अंक ऊपर 37,756.25 पर और निफ्टी 90 अंक ऊपर 11,140.85 के स्तर पर खुला। बाजार में ऑटो और बैंकिंग शेयरों में शानदार तेजी है।\nटाटा मोटर्स का शेयर Four फीसदी और बंधन बैंक का शेयर Three फीसदी बढ़त के साथ कारोबार कर रहा है। निफ्टी में बजाज फाइनेंस और अदानी पोर्ट के शेयरों में क्रमश: Four और Three फीसदी से ज्यादा की बढ़त है। इसके अलावा सरकारी कंपनी ओएनजीसी का शेयर भी6फीसदी की बढ़त साथ कारोबार कर रहा है। वहीं, गिरने वाले शेयरों में आज आईटी शेयरों पर ज्यादा दबाव है। इसमें सिप्ला और इंफोसिस के शेयरों में 1-1 फीसदी की गिरावट है।\nइन5शेयरों पर रहेगी नजर\n1. रिलायंस इंडस्ट्रीज – लार्ज कैप फार्मा कंपनी आरआईएल के सब्सिडियरी रिलायंस रिटेल वेंचर्स को अमेरिकी टेक इन्वेस्टर कंपनी सिल्वर लेक से 7,500 करोड़ रुपए मिल चुका है। यह जानकारी आरआईएल में शनिवार को एक्सचेंज को दिया था। आज निवेशकों की इस पर नजर रहने वाली है।\n2. वोडाफोन-आइडिया – टेलीकॉम कंपनी अपने 3जी ग्राहकों को 4जी नेटवर्क में अपग्रेड करने की घोषणा की है। इससे 3जी ग्राहकों को भी फास्ट डेटा और सर्विस मिल पाएगी।\n3. सीएट – टायर बनाने वाली दिग्गज कंपनी ने नॉन-कन्वर्टिबल डिबेंचर्स (एनसीडी) से 500 करोड़ रुपए जुटाने की घोषणा की है।\n4. सन फार्मा – फार्मा कंपनी ने अपनी सालाना रिपोर्ट 2019-20 में चीन और जापान जैसे देशों में बिजनेस बढ़ाने की बात कही है।\n5. डॉ रेड्‌डीज – कंपनी ने अमेरिकी मार्केट में मल्टीपल स्केलेरोसिस (एमएस) के इलाज के लिए इस्तेमाल की जाने वाली डिमिथाइल फ्यूमेट कैप्सूल को देरी से लॉन्च किया है।\nदुनियाभर के बाजारों में रही बढ़त\nशुक्रवार को ग्लोबल मार्केट में बढ़त देखने को मिली। अमेरिकी बाजार डाउ जोंस 1.34 फीसदी बढ़त के साथ 358.52 अंक ऊपर 27,174.00 पर बंद हुआ था। वहीं, नैस्डैक भी 2.34 फीसदी की उछलकर 11,151.10 के स्तर पर बंद हुआ था। दूसरी तरफ, एसएंडपी 1.60 फीसदी चढ़कर 51.87 पॉइंट ऊपर 3,298.46 के स्तर पर बंद हुआ था।\nजबकि ब्रिटेन के शेयर मार्केट FTSE को छोड़ बाकी अन्य यूरोपियन शेयर मार्केट गिरावट के साथ बंद हुए थे। इसमें जर्मनी, फ्रांस और रूस के शेयर शामिल हैं। वहीं, एशियाई बाजारों में चीन का शंघाई कंपोजिट 0.22 फीसदी की गिरावट के साथ 7.15 अंक नीचे 3212.27 के स्तर पर बंद हुआ था।\n09:46 AM बीएसई 389.39 अंक ऊपर 37,778.05 पर और निफ्टी 116.20 पॉइंट ऊपर 11,166.45 पर कारोबार कर रहा है।\n09:44 AM निफ्टी बैंक इंडेक्स में 1.87 फीसदी की बढ़त है। इसमें बंधन बैंक के शेयर में Three से ज्यादा की बढ़त है।\n09:41 AM बीएसई सेक्टोरल इंडेक्स में केवल आईटी और टेक इंडेक्स में गिरावट है।\n09:40 AM बीएसई ऑटो इंडेक्स में शामिल सभी 15 कंपनियों के शेयरों में बढ़त है। बॉश लिमिटेड के शेयर में 3.65 फीसदी की बढ़त है।\n09:36 AM निफ्टी में टॉप गेनर स्टॉक्स ; ओएनजीसी का शेयर5फीसदी ऊपर कारोबार कर रहा है।\n09:26 AM बीएसई सेंसेक्स में शामिल 30 में से 26 कंपनियों के शेयरों में बढ़त और Four में गिरावट है। बजाज फाइनेंस का शेयर Three फीसदी ऊपर कारोबार कर रहा है।\n09:15 AM बीएसई 367.59 अंक ऊपर 37,756.25 पर और निफ्टी 90 अंक ऊपर 11,140.85 के स्तर पर खुला।\nशुक्रवार को दुनियाभर के शेयर बाजारों का हाल\nPosted in अर्थव्यवस्थाbse sensex business news market news nifty sensex live updates sensex today share market share market news stock market latest update trade-bse असर ऊपर ऑट और क गलबल टट तज नफट बएसई बकग बढत भ म मजबत मटरस शयर सकत ससकस\nRCB vs MI IPL 2020 Dwell Rating: 39 रन पर मुंबई को तीसरा झटका, RCB ने दिया है 202 का लक्ष्य


ताजमहल पर सुन्नी वक्फ़ बोर्ड का कोई हक़ नहीं, सुप्रीम कोर्ट ने कहा- दस्तावेज दिखाओ - Khabridada\nkhabridada April 11, 2018 8:35 am\nसुप्रीम कोर्ट ने मंगलवार को ASI की एक याचिका की सुनवाई के दौरान कहा की देश में ये कौन विश्वास करेगा की ताजमहल वक्फ़ बोर्ड की सम्पति है? कोर्ट ने इसे को...\nसुप्रीम कोर्ट ने मंगलवार को ASI की एक याचिका की सुनवाई के दौरान कहा की देश में ये कौन विश्वास करेगा की ताजमहल वक्फ़ बोर्ड की सम्पति है? कोर्ट ने इसे कोर्ट का वक्त जाया करने वाला मामला बताया. ये टिप्पणी सुप्रीम कोर्ट ने ताजमहल के मालिकाना हक़ को लेकर ASI की तरफ से लगाई गई याचिका की सुनवाई के दौरान की.\nASI ने 2005 में उत्तर प्रदेश सुन्नी वक्फ़ बोर्ड के उस फैसले को चुनौती देते सुप्रीम कोर्ट में याचिका लगाई थी जिसमें बोर्ड ने ताजमहल को वक़्फ़ बोर्ड के संपति घोषित किया था. सुप्रीम कोर्ट ने कहा कि मुगलकाल के अंत के साथ ही देश की सभी ऐतिहासिक धरोहर चाहे वो ताजमहल ही हो या कोई ओर, सभी अंग्रेजों को हस्तांतरित हो गई थी. देश की आजादी के बाद से सभी ऐतिहासिक धरोहर सरकार के अंडर में है जिनमें ताजमहल भी है और इसकी देखभाल का जिम्मा ASI के पास है.\nइस मामले में बोर्ड की ओर से कहा गया कि शाहजहां ने ही ताजमहल का वक्फनामा बोर्ड के पक्ष में करवाया था. इस पर बेंच ने कहा की आप इस सम्बन्ध में साक्ष्य उपलब्ध करवा दें, शाहजहाँ के हस्ताक्षर वाले दस्तावेज दिखा दें. बोर्ड ने इस मामले में कोर्ट से एक हफ्ते का समय देने का आग्रह किया जिस पर कोर्ट ने उन्हें एक हफ्ते की मोहलत दे दी.\nबता दें कि एक आदेश जारी करके सुन्नी वक्फ़ बोर्ड ने ताजमहल को बोर्ड की सम्पति के तौर पर रजिस्टर करने को कहा था. जिस पर ASI ने इसके खिलाफ सुप्रीम कोर्ट में अपील की थी. ASI को कोर्ट से बोर्ड के फैसले के खिलाफ स्टे मिल गया था.\nदेश 304 ASI vs sunni vkf board 1 sunni vakkf board 1 suprim court 15 tajmahal 2


भ्रष्टाचार ...चीन में सजा... भारत में मज़ा\nभ्रष्टाचार …चीन में सजा… भारत में मज़ा\nचीन में गत मंगलवार को दो भ्रष्ट राजनेताओं को फाँसी पर चढ़ा दिया गया – ये थे पूर्व मेयर जो रिश्वत लेने, हेराफेरी और पद के दुर्रपयोग के दोषी पाए गए. १२ मई को मृत्यु दंड की सजा सुनाई गई और महज़ २ महीने नौं दिन के बाद लटका दिया गया. भ्रष्टाचार के प्रति अपनी ‘ जीरो टालरेंस ‘ निति की बदौलत आज चीन विकास स्तर में भारत से मीलों आगे निकल गया है. ऐसी अनेकों उदाहरण चीन में देखने को मिलती हैं जब भ्रष्टाचार में लिप्त राजनेताओं, कर्मचारियों व् अन्य नागरिकों को सूली पर लटका दिया गया.\nहमारे यहाँ ऐसी एक भी उदहारण ‘ ढूँढते रह जाओगे ‘ सूली तो क्या किसी को मामूली सजा भी हुई हो. आज हम विश्व के भ्रष्ट देशों के सिरमौर बन कर उभरे हैं और शीर्ष स्थान तक पहुँचाने के लिए चंद पायदान की दरकार है. भ्रष्टाचार के कीर्तिमान बनाने में हमारे देश के प्रथम प्रधानमंत्री महा पंडित श्री श्री जवाहर लाल जी नेहरु का महत्वपूर्ण योगदान रहा है. पंडित जी द्वारा रोपे और सिंचित किये गए भ्रष्टाचार के बूटे आज वट वृक्ष बन उभरे हैं .पंडित जी के कार्यकाल में पहला घोटाला जीप घोटाला था जिसे उनके चहेते कृष्णा मेनन ने सरअंजाम दिया था.\nआजाद भारत का यह पहला घोटाला था और वह भी देश की सुरक्षा से सम्बंधित ! नाम – मात्र के विरोधी सांसदों ने यह मामला जोर शोर से संसद में उठाया… नेहरु जी बुरा मान गए – कृष्णा मेनन नेहरु जी के ख़ास राजदार जो ठहरे ? मेनन को सजा तो क्या ! इनाम सवरूप रक्षा मंत्री बना दिया ! नतीजा ६२ के युद्ध में हम चीन के हाथों पराजित हुए और हजारों मील अपनी भूमि से हाथ धो बैठे. नेहरु जी सदमे से उबर न सके और अकाल मृत्यु को प्राप्त हुए.\nदूसरा भ्रष्टाचार भी नेहरु जी की ही देन था जब पंजाब के वृष्ट नागरिक व् राजनेता नेहरु जी से मिले और ततकालीन मुख्यमंत्री परताप सिंह कैरो की लूट खसूट की शिकायत की. नेहरु जी ने कैरो के खिलाफ कार्रवाही तो क्या करनी थी उल्टा ‘जुमला’ दे मारा ‘ अरे भई कैरो यह लूट का पैसा कोई बाहर तो नहीं ले गया – देश में ही लगा रहा है. भ्रष्टाचार के प्रति ‘सब चलता है’ की इस नीति के चलते और नेहरु जी की नादानी के परिणाम स्वरुप आज , स्विस बैंकों में भ्रष्टाचार से लूटा गया – भारत का काला धन १५०० बिलियन डालर को पार कर गया है.\nबाबा राम देव जी ने जब भारत के विदेशी बैंकों में पड़े पैसे को राष्ट्रिय सम्पति घोषित करने और काला धन विदेशी बैंको में जमा करवाने वालों के खिलाफ मृत्यु दंड की मांग में राम लीला मैदान में लाखों समर्थकों के साथ अहिंसक व् शांतमयी धरना दिया तो हमारी सेकुलर शैतानों की सर्कार ने आन्दोलनकारियों को पीट पीट कर भगाया और भगा भगा कर पीटा. जाहिर है सरकार में बैठे राजनेता नहीं चाहते कि लोग स्विस बैंको में पड़े पैसे पर हो हल्ला करे क्योंकि अधिकाँश पैसा पिछले ६४ साल से सत्ता सुख भोग रहे राजनेताओं और उनके कुनबे का है. उल्टा आन्दोलनकारी समाजसेवकों को झूठे मामलों में प्रताड़ित करने का खेल खेला जा रहा है. मिडिया को इन समाजसेवकों के खिलाफ प्रचार के लिए करोड़ों रूपए की ‘विज्ञापन सुपारी’ दी जा रही है. ताकि आम लोगो में भ्रम फैलाया जाए. एक सर्वे के अनुसार देश की ५४ % जनता भ्रष्टाचार के प्रति संवेदनहीन है. एक ही परिवार और पार्टी की सरकार की पिछले ६४ साल में देश\nको भ्रष्टाचार के गर्त में धकेलने कि यह सबसे बड़ी साजिश है.\nतोहमतें आयेंगी नादिरशाह पर – आप दिल्ली रोज़ ही लूटा करो .\nनेहरु का बोया भ्रष्ट बीज आज मनमोहन के सर पर वट वृक्ष बना इतरा रहा है – महज़ ६८ करोड़ के बोफोर्स घोटाले पर केंद्र की सरकार औंधे मूंह गिरी थी .. आज १.७६ लाख करोड़ के २जी घोटाले पर देश में शमशान सी ख़ामोशी है. क्योंकि ऐसे महां घोटाले तो अब रोज़ रोज़ उजागर हो रहे हैं. चोरों का सरदार सिंह फिर भी ईमानदार है ? न्यायालयों की सक्रियता के चलते अनेक मंत्री और संत्री तिहार जेल में बंद हैं. सिलसिला अगर यूँ ही जारी रहा तो एक दिन मंत्री मंडल की बैठक भी तिहार जेल में होगी और हमारे चोरों के सरदार और फिर भी ईमानदार प्रधानमंत्री को भी ‘ ति… हा … र … ‘ तो जाना ही पड़े…. गा ……….??????????\nTags: Corruption, चीन में सजा, भारत में मज़ा, भ्रष्टाचार\nPrevious सामुदायिक सदभाव का सही आधार\nNext भ्रष्टाचार के मुद्दे पर सुशासन बाबू हुए चारों खाने चित\n2 thoughts on “भ्रष्टाचार …चीन में सजा… भारत में मज़ा”\nहमारे देश में रोटी की चोरी करने वाले को तो सजा मिल कर ही रहते है किन्तु मोती मछली साफ़ बच जाती है.\nबिलकुल सही कहाबत कही है श्री गाँधी जी ने. “भ्रष्टाचार …चीन में सजा… भारत में मज़ा”\nदेश की दुआए आपके साथ है प्रधान मंत्री जी आप अपनी बैठके तिहाड़ में आयोजित किया करे जिससे सुरक्षा पर खर्च होने वाला धन गरीबो के काम आ सके .


राष्ट्रपति चुनाव : झारखंड नामधारी पार्टियों के लिए भाजपा का ब्रह्मास्त्र हैं द्रौपदी मुर्मू, जानिए कैसे - president election 2022 droupadi murmu nda rashtrapati ummidwar what will do jharkhand hemant soren - Navbharat Times\npresident election 2022 droupadi murmu nda rashtrapati ummidwar what will do jharkhand hemant soren\nराष्ट्रपति चुनाव : झारखंड नामधारी पार्टियों के लिए भाजपा का ब्रह्मास्त्र हैं द्रौपदी मुर्मू, जानिए कैसे\nAuthored by सुनील पाण्डेय | नवभारतटाइम्स.कॉम | Updated: Jun 22, 2022, 12:19 PM\nDroupadi Murmu : राष्ट्रीय जनतांत्रिक गठबंधन (NDA) ने झारखंड की पूर्व राज्यपाल द्रौपदी मुर्मू को राष्ट्रपति चुनाव के लिए अपना उम्मीदवार घोषित किया है। राष्ट्रपति पद के लिए चुने जाने के बाद द्रौपदी मुर्मू आदिवासी समुदाय से ताल्लुक रखने वाली भारत की पहली राष्ट्रपति होंगी। 20 जून 1958 को ओडिशा के मयूरभंज जिले जन्मीं द्रौपदी मुर्मू आदिवासी संथाल परिवार से ताल्लुक रखती हैं। मुर्मू की उम्मीदवारी ने झारखंड के सोरेन और ओडिशा की पटनायक सरकार को सोचने पर मजबूर कर दिया है।\nफाइल (प्रधानमंत्री नरेंद्र मोदी के साथ द्रौपदी मुर्मू)\nझारखंड की पूर्व राज्यपाल द्रौपदी मुर्मू NDA की राष्ट्रपति उम्मीदवार\nआदिवासी समुदाय से ताल्लुक रखने वाली पहली राष्ट्रपति हो सकती हैं\nद्रौपदी मुर्मू की उम्मीदवारी ने हेमंत सोरेन के धर्मसंकट को बढ़ाया\n1958 में ओडिशा के मयूरभंज जिले के कुसुमी प्रखंड में मुर्मू का जन्म\nरांची : द्रौपदी मुर्मू (Droupadi Murmu) देश की अगली राष्ट्रपति हो सकती हैं। वोटों की गुणा-गणित में ये लगभग तय है। राष्ट्रपति पद की उम्मीदवारी (President Election 2022) के लिए उनका संथाली महिला होना ज्यादा मायने रखता है। मुर्मू जीत गईं तो राष्ट्रपति भवन पहुंचने वाली वो पहली आदिवासी महिला होंगी। प्रधानमंत्री नरेंद्र मोदी ने जब उनके नाम पर सहमति जताई होगी, तब निश्चित रूप से उनके दिमाग में समीकरण घूम रहे होंगे। झारखंड के लिहाज से देखें तो आदिवासियों के आसपास पूरी राजनीति घूमती रहती है। सियासी तौर पर सबसे मजबूत सोरेन परिवार इसकी वकालत करता है। कांग्रेस की मदद से आजकल सत्ताधीश भी है। ऐसे में आदिवासी महिला को राष्ट्रपति उम्मीदवार बनाकर बीजेपी ने पूरे गेम को विपक्ष के पाले में डाल दिया है।\nद्रौपदी मुर्मू के बहाने भविष्य की राजनीति पर नजर\nपश्चिम बंगाल, ओडिशा और झारखंड में आदिवासियों के नाम पर राजनीति परवान चढ़ती है। आदिवासियों के बीच धर्मांतरण भी बड़ा मुद्दा है। हिन्दू संगठनों के लिए कम से कम द्रौपदी मुर्मू नाम का रोल मॉडल मिल जाएगा। जिनका हवाला देकर अपनी बात को कह सकते हैं। वहीं, इन राज्यों की राजनीति की बात करें तो पश्चिम बंगाल में ममता बनर्जी की तृणमूल कांग्रेस (TMC), ओडिशा में नवीन पटनायक की बीजेडी और झारखंड में सोरेन परिवार की झारखंड मुक्ति मोर्चा (JMM) ताकतवर क्षेत्रीय दल हैं। इन तीनों राज्यों में कांग्रेस का दबदबा नहीं के बराबर है, जिस कारण बीजेपी को इन राज्यों में सीधे क्षेत्रीय दलों से मुकाबले में लोहे का चना चबाना पड़ता है। ऐसे में द्रौपदी मुर्मू को राष्ट्रपति भवन में भेजकर पार्टी अपनी लड़ाई आसान करना चाहती है।\nराष्ट्रपति चुनाव : पहले प्रणब बाबू..फिर रामनाथ कोविंद इस बार यशवंत सिन्हा को वोट देंगे नीतीश?\nबीजेपी की सोशल इंजीनियरिंग कमाल दिखा पाएगा?\n1958 में ओडिशा के मयूरभंज जिले के कुसुमी प्रखंड स्थित संथाली गांव उपरबेड़ा में द्रौपदी मुर्मू का जन्म हुआ। देश में जो आइडेंटिटी पॉलिटिक्स चल रही है उस लिहाज से बीजेपी की द्रौपदी मुर्मू बिल्कुल फिट बैठ रही हैं। बीजेपी के इस फैसले ने कम से कम ओडिशा की नवीन पटनायक सरकार और झारखंड की हेमंत सोरेन सरकार को धर्म संकट में तो डाल ही दिया है। मुर्मू की उम्मीदवारी निम्नवर्गीय राजनीति की धार को ही तेज कर रहा है, जिस पर लंबे समय से बीजेपी की नजर है। जो शहरी पार्टी की सीमित पहचान से पैन इंडिया पार्टी बनने को बेताब दिख रही है। आदिवासी महिला की पहुंच राष्ट्रपति भवन तक होने से सीधा असर पश्चिम बंगाल, ओडिशा, झारखंड जैसे पूर्वी भारतीय राज्यों में देखने को मिलेगा।\nDraupadi Murmu: राष्‍ट्रपति पद की उम्‍मीदवार चुने जाने पर खुद हैरान हैं द्रौपदी मुर्मू, जानिए क्या कहा?\nकौन हैं राष्ट्रपति उम्मीदवार द्रौपदी मुर्मू?\nद्रौपदी मुर्मू ने ओडिशा की राजधानी भुवनेश्वर की रामा देवी कॉलेज से आर्ट्स ग्रेजुएट हैं। सिंचाई विभाग में क्लर्क की नौकरी भी की। उसके बाद वो शिक्षक बन गईं। बाद में उन्होंने राजनीति जॉइन कर लीं। द्रौपदी मुर्मू दो बार विधायक बनकर ओडिशा विधानसभा पहुंचीं और 2007 में उन्हें सर्वोत्तम विधायक का नीलकंठ अवॉर्ड से सम्मानित किया गया। मुख्यमंत्री नवीन पटनायक की पार्टी बीजू जनता दल और भारतीय जनता पार्टी की गठबंधन सरकार में मुर्मू को मंत्री बनाया गया। फिर केंद्र की नरेंद्र मोदी सरकार ने उन्हें झारखंड का राज्यपाल बना दिया। 18 मई 2015 को झारखंड की 9वीं राज्यपाल बनाई गईं और 12 जुलाई 2021 तक इस पद पर रहीं। अगर, वो राष्ट्रपति के लिए चुनी जाती हैं तो आजादी के बाद पैदा होने वाली पहली राष्ट्रपति भी होंगी।\nअगला लेखDraupadi Murmu: रघुवर हों या हेमंत... द्रौपदी मूर्मू ने दोनों से कराया 'राजधर्म' का पालन, जानिए विवादों से दूर रहने वाली राष्ट्रपति उम्मीदवार के बारे में\nWeb Title : president election 2022 droupadi murmu nda rashtrapati ummidwar what will do jharkhand hemant soren


Yog Ke Prakar: विश्व भर में प्रचलित योग के कुल 17 प्रकार\nYog Ke Prakar: जब से साल में एक दिन सारा संसार योग दिवस के रूप में मनाने लगा तब से लुप्त सी होती इस इस विधि का मानों पुरर्जन्म हो गया। विज्ञान के इस दौर में जहां हर रोज़ नए अविष्कार होते रहते हैं, योग आज भी एक Mystic अद्भुत विधि है जिसको सम्पूर्ण रूप से कोई जान नहीं पाया।\nहालांकि सारे विश्व में योग की क्रांति तो आई है किन्तु अभी भी इसकी जागरूकता एक आवश्यक कदम है। योग एकमात्र ऐसी विधि है जिसे अपना कर मनुष्य अपने जीवन को नया मोड़ दे सकता है। अज्ञानता उत्साह बढ़ने ही नहीं देती और सम्पूर्ण ज्ञान लेने या देने में या तो लोग दिलचस्प नहीं है या फिर ज्ञान की कमी है।\nयोग जिसे आजकल शारीरिक सुदृढ़ता का साधन मानने लगे हैं उसके सही अभ्यास में अनेक राज छिपे हैं। कुछ ऐसे अद्भुत अनुभव जिसे अभ्यास करने वाला ही समझ सकता है।\nआज भी आधे से ज्यादा लोगों को पता नहीं है कि योग क्या है तथा क्यों इसका नियमित अभ्यास बीतते समय के साथ आवश्यक बनता जा रहा है।\nइस आर्टिकल में हम योग के विभिन्न प्रकार Yog Ke Prakar के बारे में विस्तार से जानेंगे। मुझे पूरी उम्मीद है कि इसे पढ़ने के बाद आप अपनी दिनचर्या में से आधे घंटे योग को देकर अपना जीवन बदलने का पहला कदम उठाएंगे।\nYog Ke Prakar के पहले जानते हैं कि योग क्या है, अर्थात इसका अर्थ क्या है?\nWhat is Yoga in Hindi\nक्या आपने अपने घर का निर्माण करवाने से पहले किसी ज्ञानी पुरुष से सही समय पर भूमि पूजन करवाने की सलाह ली थी? कभी किसी व्यापार अथवा नए कार्य के लिए सही समय जानने की कोशिश की थी?\nआपने कभी सुना है कि शादी से पहले दोनों कुंडलियों का योग अथवा कुछ गुणों का मिलन आवश्यक है?\nहर भारतवासी इस सवाल के जवाब में हामी ही भरेगा!\nतो, योग का अर्थ मिलन, जोड़ अथवा संबंध है।\nकुंडली में अक्सर शुभ समय जानने के लिए ग्रहों की स्थिति को देखा जाता है। इसके पीछे भी गहरा राज़ है, ग्रहों की स्थित तथा आपके कुंडली के ग्रहों के मिलने या विपरीत होने पर शुभ अथवा अशुभ समय बनते हैं। इसलिए कोई समय किसी के लिए शुभ लेकिन दूसरे के लिए अशुभ हो सकता है।\nयहां पर योग का अर्थ स्वयं से अथवा ईश्वर से संबंध जोड़ना योग है।\nइस वाक्य को ज्यादा गहराई से आप आगे समझ पाएंगे इसलिए ध्यान से पढ़ते रहिए। योग के प्रकार Yog Ke Prakar जानने से पहले जानते हैं कि योगासन क्या हैं?\nYogasan Kya hai\nअक्सर लोग योगासनों को ही सम्पूर्ण योग मानने की गलती कर बैठते हैं। जबकि योगासन शब्द में ही इसका असली मतलब छिपा है, योग+ आसन अर्थात योगा लगाने के लिए किए जाने वाले आसन।\nयहां यह बात तो साफ़ हो गई कि योगासन सम्पूर्ण योग नहीं बल्कि योग का एक प्रकार है। उम्मीद है अब आपको योग की मेरी उपरोक्त परिभाषा ज्यादा गहराई से समझ में आ गई होगी।\nचलिए अब देखते हैं कि और कितने Yog Ke Prakar प्रकार के योग होते हैं?\nTypes Of Yoga in Hindi/ Yog Ke Prakar in Hindi\nयोग के प्रकार जानने से पहले एक बात अच्छी तरह से जान लीजिए कि वाराणसी से मुंबई जाने के लिए कई तरीके हैं, जैसे कि रेलयात्रा से, हवाईजहाज से, बस से, ट्रक से अथवा अपने खुद के वाहन से। इसके साथ साथ रास्ते में अनेक हैं, कोई कम समय में पहुंचाएगा कोई ज्यादा समय लेगा।\nमहत्वपूर्ण यह है कि इसमें से कोई भी तरीका आप अपनाएंगे, मुंबई अवश्य पहुचेंगे, अंतर सिर्फ़ समय अथवा आरामदायक यात्रा का होगा।\nकहने का तात्पर्य यह है कि योग के ये सारे प्रकार, सही हैं अंतर सिर्फ़ इतना है कि किसी का लाभ तुरंत मिलता है, किसी में समय लगता है।\nइसलिए अपनी सुविधानुसार विधियों को चुनना तथा उसका नियमित अभ्यास करने में समझदारी है, क्योंकि हमें तो बस लाभ होने से मतलब है।\nमेरा मानना है कि योग इस सृष्टि के आरंभ से है, क्योंकि भगवान शिव हमेशा ध्यनावस्था में ही मिलते हैं। समय समय पर लोगों ने भावी पीढ़ी के लिए नए नए तरीके बनाए और पुस्तकें लिखीं।\nYog Ke Prakar प्रचलित योग शास्त्र की पुस्तकें शिव संहिता एवं गोरक्षक के अनुसार योग के चार प्रकार हैं।\n१- मंत्र योग\nयोग की इस विधि में विशेष शब्दों का प्रयोग कर ईश्वर से स्वयं को जोड़े रखने की कोशिश की जाती है।\nहठ कर स्वयं को सुनिश्चित नियमों पर चलकर ईश्वर से योग लगाना हठ योग है।\nशिव संहिता ने “अनहद नाद” शब्द का वर्णन है, लय योग एक ऐसी विधि है जिसमें योग अवस्था में बैठकर अपने भीतर उठ रहे नाद पर ध्यान दिया जाता है।\nअपने बनाए हुए कुछ नियम आदि पर चलकर आनंदपूर्ण रहकर ईश्वर से योग लगाना राजयोग है।\nपवित्र गीता, जिसमें स्वयं भगवान ने आकर जीवन का सच्चा ज्ञान दिया है, के अनुसार योग के दो प्रकार हैं। अपने अनुभव से कह सकती हूं, इन दोनों की धारणा जीवन की हर सच्चाई से अवगत कराती है।\n१- ज्ञान योग\nजैसा कि मैंने ऊपर ही लिखा है कि जीवन को सरल बनाने के लिए हमारे पुरूखों, योगियों तथा ज्ञानियों ने कई विधियों का आविष्कार किया। उपरोक्त विधियों का ही विस्तार होता चला गया और आधुनिक संसार में कई Yog Ke Prakar प्रकार प्रचलित हैं।\nYog Ke Prakar प्राचीन काल से चली आ रही मुख्य योग की विधि कुल मिलाकर छह प्रकार की हैं।\n१- Yog Ke Prakar- राजयोग\nजैसा कि नाम में ही लिखा है राज अर्थात राजाओं की भांति किया जाने वाला योग। जिस प्रकार एक राजा अपने अनुसार अपना जीवन जीता है उसी प्रकार से राजयोग है। राजा को अपने दायित्व तथा अधिकारों का पता होता है इसलिए इस योग के कुछ अंग हैं जो। नीचे दिए गए है।\nराजा पर किसी और का शासन नहीं होता बल्कि उसके स्वयं के बनाए कुछ नैतिक नीति तथा शासन होता है जिसका पालन सिर्फ उसकी प्रजा नहीं बल्कि वह स्वयं भी करता है।\nखुद पर संयम होना भी एक राजा का गुण है, यदि उसका स्वयं पर काबू नहीं रहा तो दूसरों पर उसका कोई अधिकार नहीं होगा इसलिए राजयोग स्वयं पर काबू रखना सिखाता है।\nराजयोग के अभ्यास से एकाग्रता बढ़ती है। जिस प्रकार एक राजा का फ़ोकस उसके अपने जीवन पर, उसके कर्तव्यों पर होता है, उसी प्रकार राजयोग मनुष्य को सही दिशा में एकाग्र करता है।\nध्यान का अभ्यास भी राजयोग का ही अंग है, क्योंकि ध्यान कोई आपको सीखा नहीं सकता जब तक आप स्वयं इच्छुक होकर आगे नहीं बढ़ते हैं। योग का सबसे महत्वपूर्ण अंग ध्यान है जो राजयोग का हिस्सा है।\nसांसों पर नियंत्रण\nसांसें हैं तो जीवन है किन्तु दुःख की बात है कि आजकल लोगों को इस बात को भान नहीं है। सांसों पर नियंत्रण कर ना सिर्फ जीवन का सत्व समझा जा सकता है बल्कि उम्र भी बढ़ती है।\nराजयोग का एक अंग मुद्रा भी है, मुद्राओं के अभ्यास से स्वयं के साथ, ग्रह, नक्षत्रों, ब्रह्मांड तथा ईश्वर से योग लगाना राजयोग का अंग है।\nसंवेदनाओं पर काबू पाना भी ग्रह राजयोग का हिस्सा है। गौर किया जाए तो मनुष्य की प्रत्येक प्रतिक्रिया किसी न किसी संवेदना से जुड़ी होती है, इस विधि द्वारा मनुष्य स्वयं पर विजय पाकर अपनी मर्जी का जीवन जीता है।\nराजयोग का एक मुख्य अंग परमानंद है, योग की वह अंतिम स्थिति जहां सिर्फ़ आनंद ही आनंद होता है।\n२- Yog Ke Prakar ज्ञान योग\nज्ञान योग के माध्यम से जीवन तथा मृत्यु के नियमों को जान ने के बाद योग लगाना आसान हो जाता है। ज्ञानयोग का महत्व पवित्र गीता में भगवान ने भी बताया है। ज्ञान योग के तीन अंग, जो निम्न हैं\nमैं कौन हूं, कहां से तथा क्यों आया हूं इस बात को सटीक ज्ञान सभी दुखों को जड़ से मिटा देता है फलस्वरूप योग लगाना अत्यंत आसन हो जाता है।\nइन्द्रियों से साक्षात्कार\nबिना इन्द्रियों के मनुष्य का जीवन निरर्थक हो जाएगा किन्तु इन्द्रियों के वशीभूत लोगों का जीवन नरक जैसा हो जाता है। इन्द्रियों से साक्षात्कार कर उस पर नियंत्रण पा लेने के बाद योग अत्यंत सरल हो जाता है।\nजीवन के हर क्षेत्र का सत्य ज्ञान हो जाने के कारण जीवन एक खेल बन जाता है तथा योग लगाना सरल हो जाता है।\n३- Yog Ke Prakar कर्मयोग\nकर्मयोग, अत्यंत महत्वपूर्ण योग की विधि है। कर्म, जिसे ध्यान में रखकर बिताया गया जीवन योग की सर्वोच्च अवस्था है। किन्तु मनुष्य अपने ही कर्मों को कभी दर्पण में देख नहीं पाता है।\nकर्मयोग एक ऐसी विधि है जिस पर चलकर आसानी से योग की सर्वोच्च अवस्था प्राप्त की जा सकती है।\nकर्मयोग का वर्णन भी पवित्र गीता में ईश्वर ने किया है तथा कर्मों के गूढ़ नियमों के बारे में भी बताया है।\n४- Yog Ke Prakar भक्तियोग\nभक्तियोग सदियों से चले आ रही वह परंपरा जिसमें ईश्वर को सर्वोच्च स्थान दिया गया है। भिन्न भिन्न तरीके से उनकी भक्ति करके उन्हें खुश कर उनसे संबंध स्थापित करने की कोशिश की जाती है।\nभक्ति योग के भी कई तरीके हैं, जो निम्न हैं।\nसाल का एक पवित्र मास जब, उपवास करके, ईश्वर को उनकी पसंद की चीजें अर्पित कर उन्हें खुश रखने की कोशिश की जाती है।\nईश्वर के गुणों का वर्णन करना भी उसने संबंध बनाने का एक तरीका है जो भक्ति योग के अंतर्गत आता है।\nईश्वर को याद करने के कई तरीके जैसे कि उनके जीवन से जुड़ी कहानियां सुनना अथवा सुनाना।\nमंदिरों में ईश्वर की सेवा में जीवन बिताने वाले पंडित अथवा योगी उनकी सेवा कर उन से संबंध बनाते हैं।\nघरों में प्रतिदिन, अथवा मंदिरों में जाकर समय समय पर पूजा पाठ कर लोग ईश्वर से संबंध स्थापित करते हैं।\nभगवान के नाम पर ना जाने कितने श्लोक तथा गीत गए जाते हैं। इस विधि से भी लोग अपनी भावनाओं को ईश्वर तक पहुंचाने की कोशिश करते हैं।\nइस विधि पर चलने वाले लोग स्वयं को ईश्वर का दस समझकर उन्हें मालिक का दर्जा देकर अपनी दास्य भाव के जरिए उनसे योग लगाते हैं।\n“तुम्ही हो बंधु सखा तुम्ही हो” ईश्वर के प्रेम में गया गया ये गीत सर्व संबंध उनसे दर्शाता है। सखा अर्थात मित्र भाव से लोग ईश्वर के हृदय में स्थान बनाने की कोशिश करते हैं।\nप्रार्थना, निवेदन अर्थात स्वयं को तुच्छ समझकर ईश्वर से प्रार्थना कर भी उनसे योग लगाने की विधि भक्ति योग में मानी गई है।\n५- Yog Ke Prakar हठ योग\nमहर्षि पतंजलि ने समाज का गहराई से अध्ययन किया और पाया कि इतनी सारी विधियां होने के बावजूद। लोग योग लगाने में असमर्थ हैं। इसलिए उन्होंने हठयोग की स्थापना की, इस विधि के अंतर्गत जिद पूर्वक स्वयं को योग की अवस्था में लाना है। उन्होंने निम्न विधियों को हठयोग का हिस्सा बनाया।\n६- Yog Ke Prakar तंत्र योग\nतंत्र योग भी प्राचीन समय से चला आ रहा योग का प्रकार है। दुर्भाग्यवश आधुनिक पाश्चात्य जगत में इस विधि को गलत तरीके से लिया गया है।\nतंत्र का शाब्दिक अर्थ तकनीक होती है इस प्रकार तांत्रिक क्रियाएं स्वयं को शुद्ध तथा समझने की विधि है। इस प्रकार तंत्र योग भी योग का एक महत्वपूर्ण विधि है।\nYog Ke Prakar- अतिरिक्त योग के प्रकार\nउपरोक्त छह योग के प्राचीन विधियों समय के साथ ज्ञानियों ने अनेक छोटे छोटे विधियों को अपनाकर प्रयोग किया। नीचे कुछ विधियां हैं जो आजकल लोगों में प्रचलित हैं।\n७- Yog Ke Prakar लय योग\n८- कुण्डलिनी योग\n१०- Yog Ke Prakar अष्टांग योग\n११- आयंगर योग\n१२- Yog Ke Prakar पॉवर योग\n१३- आनंद योग\n१४- Yog Ke Prakar संपूर्ण योग\n१४- शिवानंद योग\n१६- Yog Ke Prakar भक्ति योग\n१७- बिक्रम योग\nFinal Words: इस प्रकार आज के समय में यदि शोध किया जाए तो कुछ मिलाकर १७ Yog Ke Prakar योग के प्रकार हैं जिन का अभ्यास पूरे संसार में किया का रहा है ।\nआप किस Yog Ke Prakar का अभ्यास करते हैं तथा आपका क्या अनुभव रहा है, कॉमेंट करके हमें ज़रूर बताइए।\nभवतु सबै मंगलम!\nTags yog ke prakar\n2 thoughts on “Yog Ke Prakar: विश्व भर में प्रचलित योग के कुल 17 प्रकार”\nPingback: योग दिवस का इतिहास एवम् महत्व: Yog Diwas in Hindi


जेएनयु से गायब नजीब के विषय पर भी खामोश मूलनिवासी मोलिसाब, गुमराह करनेवालों से सावधान - Social Diary\nUnlabelled जेएनयु से गायब नजीब के विषय पर भी खामोश मूलनिवासी मोलिसाब, गुमराह करनेवालों से सावधान\nजेएनयु से गायब नजीब के विषय पर भी खामोश मूलनिवासी मोलिसाब, गुमराह करनेवालों से सावधान\nलगातार मुसलमानों के खिलाफ जुल्म बढ़ते ही जा रहे है ऐसे में कुछ स्वघोषित मुस्लिम नेता अपनी राजनितिक जमीन बनाने के लिए मुसलमानों पर हो रहे जुल्म का इस्तेमाल कर रहे है यहाँ तक तो ठीक था/है. मुसलमान लोगो का विशवास पहले भी नेताओं पर नहीं था और आज भी नहीं है. इसलिए कुछ लोग मुस्लिम मोलिसाब का इस्तेमाल मुसलमानों को गुमराह करने के लिए कर रहे है. लेकिन आम लोग इससे गुमराह नहीं हो रहे है यह अच्छी बात है लेकिन मोलिसाबो पर जो मुसलमानों का भरोसा था वह ख़त्म होने लगा है. हाल ही में मुसलमानों पर कई अन्याय अत्याचार, हुए कई मुसलमानों की हत्याए हुई लेकिन यही मुस्लिम हितैषी लोगो ने उनके लिए कोई आवाज नहीं उठाई. दिन-ब-दिन हत्याए और अत्याचार बढ़ते ही जा रहे है. लेकिन इसपर कोई कुछ करता दिखाई नहीं दे रहा है.\nगौरतलब है की, यही खामोशी इख्तियार करने वाले लोग रोहित वेमुला की हात्या के मामले पर गल्ली से दिल्ली तक जाकर अपना सीना पिटते दिखाई दिए. सैकड़ो आन्दोलन किये, कई रेलिया की, लेकिन जब मुसलमानो की बारी आई तो घरो में बैठे हुए है. ना कोई रेलिया, ना कोई बयान मीडिया या सोशल मीडिया पर नजर आरहा है. इसका मतलब यह नहीं की, रोहित वेमुला पर हुए अन्याय के खिलाफ आवाज उठाना नहीं चाहिए, और ऐसा भी नहीं की, गैरमुस्लिम मजलूमों के लिए हम कुछ ना करे. मुसलमानों को चाहिए की, हर मजलूम पर हो रहे जुल्म के खिलाफ आवाज उठानी चाहिए. लेकिन कोई मुस्लिम लीडर गैरमुस्लिमो पर हो रहे जुल्म के खिलाफ आवाज उठाता है. और मुसलमानों पर हो रहे जुल्म के वक्त खामोश बैठता है जो शक ऐसा भी होना लाजमी है की, यह लोग पैसा लेकर काम करते है ,या राजनीति कर रहे है, या फिर जो लोग राजनीति कर रहे है उनका फायदा कराने में लगे है. इसीलिए मुसलमानों को उन लोगो से सावधान रहना चाहिए जो लोग मुसलमानों को गुमराह कर रहे है और ऐसे लोगो की पोल खोल करनी चाहिए....\nप्रदेशाध्यक्ष, रिहाई मंच\nमेरा बच्चा बहुत नेक, सीधा है, बच्चा वापस दे दो : JNU छात्र ‘नजीब अहमद’ की मां की ज़ुबानी\nजेएनयू के एमएससी बायोटेक्नोलॉजी के फर्स्ट ईयर के छात्र नजीब अहमद शनिवार(15/10/2016) सुबह से जेएनयू कैंपस से गायब है। नजीब जेएनयू के माही मांडवी हॉस्टल के कमरा नंबर 102 में रहता था। बताया जा रहा है कि शुक्रवार को दो गुटों में कैंपस में झगड़ा हुआ था इसके बाद शनिवार सुबह से ही नजीब का कुछ भी पता नहीं चला है। नजीब बदायूं का रहने वाला है। नजीब के घरवालों ने वसंत कुंज नॉर्थ थाने में नजीब के गुम होने की एफआईआर दर्ज कराई है। दूसरी तरफ आइसा ने आरोप लगाया है के एबीवीपी ने नजीब को गायब कर दिया है।एबीवीपी ने आइसा के इस आरोप का खंडन किया है।\nजवाहरलाल नेहरू विश्वविद्यालय प्रशासन ने कहा है कि वो गायब हुए छात्र नजीब अहमद की ढूंढने की कोशिश कर रहे हैं ।इस मामले में पुलिस ने केस दर्ज कर लिया है और सीबीआई से भी मदद की गुहार लगाई गई है।\nमामला 14 अक्टूबर की रात माही मांडवी हॉस्टल का है जब रिपोर्टों के मुताबिक कुछ छात्रों के बीच झड़प हुई जिसके बाद से नजीब लापता हैं।\nबीसी संवाददाता विनीत खरे ने नजीब अहमद की मां फ़ातिमा नसीर से बात की सुनिए उनकी आप बीती उन्हीं की ज़ुबानी\nमेरा बच्चा मुझे चाहिए. मेरी हालत बहुत ख़राब है. मैं तो बात करने की स्थिति में भी नहीं हूँ ।मेरा बच्चा बहुत नेक, भोला, शरीफ़ और सीधा है और उसे पढ़ाई के अलावा किसी बात से कोई मतलब नहीं है।\nवो कैसा है इसकी पुष्टि आप उसके सहपाठियों और स्टाफ़ से कर सकते हैं।\nमैंने सोमवार को पुलिस को शिकायत तो दी है लेकिन पुलिस ने अभी तक कोई कार्रवाई नहीं की है ।परसों के अलावा पुलिस ने मुझसे कोई बात भी नहीं की है. उन्होंने सिर्फ़ मेरा बयान दर्ज किया है।\nमुझे तो ये भी नहीं पता कि मेरे बेटे ने खाना खाया है या नहीं या उसे कहां-कहां चोट लगी है।\nमेरी अपने बेटे से आख़िरी बार बात शनिवार को हुई थी, लगभग सुबह 11 बजे।\nघटना के बाद उसने मुझे फ़ोन करके बताया तो मैं घर से यहां के लिए निकल पड़ी।\nउसने अस्पताल से मुझे फ़ोन करके बताया था कि उसे सफ़दरजंग अस्पताल मेडिकल जाँच कराने के लिए लाया गया है।\nवो फ़ोन पर रोते हुए कह रहा था कि मुझे आपके पास आना है।\nमैं तुरंत अपने घर से चल पड़ी, आनंद विहार बस स्टैंड पहुँचकर मैंने उसे फ़ोन किया था।\nजब मैं उसके कमरे में पहुँची तो उसकी चप्पल वहां पड़ी थी, सामान इधर उधर पड़ा था।\nहमने बहुत संघर्ष करके नजीब को जेएनयू पढ़ने के लिए भेजा है. मेरे शौहर दिल के मरीज़ हैं, वो तो यहां आ भी नहीं पाए।\nमेरा बेटा पढ़ाई में अच्छा था तब ही वो जेएनयू पहुँच पाया ।अभी हमारे ख़ानदान में कोई इतनी बड़ी यूनिवर्सिटी में नहीं पहुँचा था।\nहमारा कोई नहीं है, हम बहुत छोटी जगह से हैं. मेरा बेटा यहां पढ़ने लिखने आया था।\nउसने जामिया में दाख़िला रद्द कराकर जेएनयू में कराया था।\nमेरा बेटा मुझे वापस करा दीजिए, मैं उसे जेएनयू से लेकर घर चली जाउंगी।\nजिन लड़कों ने मेरे बेटे से मारपीट की है मैंने उनके नाम से रिपोर्ट दर्ज करवाई है लेकिन पुलिस ने अभी तक कोई कार्रवाई नहीं की है।मेरा बेटा जहां भी है, उसे मुझे दिया जाए मैं उसे लेकर वापस चली जाउंगी।\nजेएनयू ने एक बयान में कहा है कि वो 14 अक्टूबर की घटना को निपटाने के लिए पूरे प्रयास कर रही है और सभी अधिकारियों से कहा गया है कि वो गायब हुए छात्र नजीब अहमद को ढूंढने में पूरी मदद करें।\nजेएनयू ने कहा कि उन्होंने जांच के लिए दिल्ली पुलिस की मदद ली है और प्रशासन पुलिस के संपर्क में है।\nपुलिस में आईपीसी 365 के अंतर्गत मामला दर्ज कर लिया है और जांच की जा रही है ।साथ ही केंद्रीय एजेंसीज़ जैसे नेशनल क्राइम रेकॉर्ड ब्यूरो और सीबीआई की मदद ली जा रही है।\nजेएनयू ने वक्तव्य में कहा है कि उसने मामले के निपटारे के लिए विभिन्न छात्र प्रतिनिधियों से बातचीत की है और घटना की जांच के लिए प्रोक्टोरल जांच की शुरुआत भी की गई है।\nप्रशासन ने कहा, “जेएनयू प्रशासन नजीब अहमद की सुरक्षा को लेकर बहुत चिंतित है और उन्हें ढूंढने के लिए सभी प्रयास किए जा रहे हैं”। (तीसरी जंग से साभार)


Tiger Zinda Hai Trailer now available in 12 subtitles - Hindi Filmibeat\n'टाईगर जिंदा है' का नया तूफान.. दुनियाभर में सलमान खान का तलहका!\n| Updated: Tuesday, December 5, 2017, 13:31 [IST]\nफिल्म 'टाईगर जिंदा है' यशराज बैनर की फिल्म है.. और यशराज अपनी फिल्मों के प्रमोशन में कोई कसर नहीं छोड़ते। जहां तक सलमान खान की इस फिल्म का सवाल है.. तो टाईगर जिंदा है को दुनियाभर में काफी बड़े स्तर पर रिलीज किया जाएगा।\nसलमान खान की फिल्म.. धमाकेदार एक्शन फाइनल है.. ये रहा PROOF\nलिहाजा, मेकर्स ने ट्रेलर के साथ शुरुआत कर दी है। बता दें, टाईगर जिंदा है का ट्रेलर अब 12 भाषाओं की Subtitles के साथ लाया जाएगा।\nटाईगर के ट्रेलर को अंग्रेजी, अरबी, जर्मन, मलय, स्पैनिश, थाई, इटालियन, पुर्तगाली, भाषा (इंडोनेशिया), रोमानियन, फ्रैंच और डच भाषा की सब टाइटल के साथ रिलीज किया जाएगा। बता दें, फिल्म को कई देशों में साथ रिलीज किया जाएगा। जहां आज तक कोई बॉलीवुड फिल्म रिलीज नहीं हुई है।\nयहां जानें क्यों सुपरहिट हो सकती है टाईगर जिंदा है-\n'टाईगर जिंदा है' के ट्रेलर में दिखाया गया है कि ईराक में दुनिया का सबसे खतरनाक आंतकवादी संगठन 25 हिंदुस्‍तानी नर्सों को किडनैप कर लेता है। और उन्हें बचाकर वापस लाने के मिशन की बात आती है तो सब को याद आता है टाइगर यानी सलमान खान की।\nजाहिर है देशभक्ति का तड़का लिये यह रियल लाइफ कहानी वाली फिल्म दर्शकों को सिनेमाघर तक खींचने वाली है।\nसलमान खान- कैटरीना कैफ के एक्शन सीक्वेंस को इतना बेहतरीन कोरियोग्राफ किया गया है.. जो आपको कई हॉलीवुड फिल्मों की याद दिला सकता है।\nवहीं, सलमान- कैटरीना के रोमांस को देखना भला किसे अच्छा नहीं लगेगा। कोई शक नहीं कि फैंस इस रोमांस को देखने के लिए थियेटर तक जाएंगे।\nयशराज फिल्मों की खासियत उसकी म्यूजिक होती है। टाईगर जिंदा है का बैकग्राउंड स्कोर भी काफी जबरदस्त है।\n'शिकार तो सब करते हैं, लेकिन टाईगर से बेहतर शिकार कोई नहीं करता...' यह है फिल्‍म 'टाइगर जिंदा है' का डायलॉग और इसी डायलॉग से साफ है कि यह फिल्म फैंस को क्रेजी करने वाला है। फिल्म में कई सुपर डॉयलोग्स डाले गए हैं।\nजिस फिल्म में सलमान खान हों.. उसे हिट होने के लिए किसी और वजह से की जरूरत नहीं। सलमान खान को एक्शन अवतार में देखने के लिए फैंस बेताब हैं।\nफिल्म क्रिसमस के मौके पर रिलीज हो रही है.. 22 दिसंबर। फिल्म को चार दिनों का लंबा वीकेंड मिल रहा है। कोई शक नहीं कि4दिनों में ही फिल्म 100 करोड़ का आंकड़ा पार कर लेगी। फिर न्यू ईयर में धमाकेदार कमाई तो फाइनल है।\nSalman Khan- Katrina kaif starrer Tiger Zinda Hai Trailer now available in 12 subtitles. Film to release on 22nd December.


शादी के दो माह बाद पहुंची मायके, नवविवाहिता के सरेराह कैंची से काट दिए बाल | crime News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nUpdated: May 19, 2016, 4:19 PM IST\nएकतरफा मोहब्बत में कोई सिरफिरा आशिक किस हद तक जा सकता है यह हमेशा से ही कल्पना से परे रहा है. कोई अपनी माशूका की जान लेना चाहता है तो कोई अपनी जान दे देता है. कई मामलों में आशिक अपनी 'माशूका' को बदनाम करने या फिर उसका रिश्ता टूट जाए इसके लिए कुछ भी कर गुजरता है. लेकिन आज हम आपको एक ऐसे सिरफिरे आशिक के बारे में बताने जा रहे है, जिसने ऐसा कुछ किया जो आपने पहले कभी नहीं सुना होगा.\nनवविवाहिता का रास्ता रोककर सरेराह कैंची से बाल काटे जाने का अजीबोगरीब मामला सामने आया है. इस हरकत को अंजाम देने के बाद अज्ञात बदमाश महिला का मंगलसूत्र छीन कर भाग निकले.\nLast Updated: May 19, 2016, 4:19 PM IST\nमध्यप्रदेश के बुरहानपुर में नवविवाहिता का रास्ता रोककर सरेराह कैंची से बाल काटे जाने का अजीबो-गरीब मामला सामने आया है. इस हरकत को अंजाम देने के बाद अज्ञात बदमाश महिला की चेन छीन कर भाग निकले.\nजानकारी के मुताबिक, शहर के गणपति नाका थाना इलाके के लोहारमंडी में तीन बदमाशों ने नवविवाहिता कहकशां का रास्ता रोककर सरेराह बाल काट दिए. महिला के चिल्लाने पर जब आसपास के लोग उसे बचाने आए, तो इन बदमाशों ने चाकू दिखाकर लोगों को रोक दिया.\nयही नहीं, बदमाशों के हौसले इतने बुलंद थे कि उन्होंने चाकू की नोंक पर सबके सामने महिला के बाल काट दिए और गले से चेन छीन कर रफूचक्कर हो गए. आसपास के लोगों ने पीड़िता के माता-पिता को इस घटना की सूचना दी.\nसूचना मिलते ही परिजन पीड़िता को लेकर गणपति नाका थाना पहुंचे और अज्ञात बदमाशों के खिलाफ शिकायत दर्ज करवाई. जहां पुलिस को बताया गया कि कहकशां की शादी हाल ही में गुजरात के सूरत शहर में हुई है. इन दिनों वह अपने बुरहानपुर स्थित मायके आई हुई थी.\nपुलिस ने पीड़िता की निशानदेही पर लूट की वारदात को अंजाम देने वाले आरोपियों की पहचान चिन्हित कर उनको पकडने के लिए टीमें रवाना कर दी हैं.\nउधर, स्थानीय लोगों की मानें तो बदमाश आदतन चेबकतरे और शातिर अपराधी हैं. वे आए दिन लोगों को परेशान करते हैं. इस तथ्य को भी पुलिस ने गंभीरता से लिया है.\nFirst published: May 19, 2016, 4:15 PM IST


मणिपुर में सेना को विशेषाधिकार कब तक | दुनिया | DW | 15.01.2016\nमणिपुर में सेना को विशेषाधिकार कब तक\nसुप्रीम कोर्ट ने मणिपुर में 35 साल से लगे सशस्त्र बल विशेषाधिकार कानून पर सवाल उठाया है और पूछा है कि क्या यह अनंतकाल तक लागू रहेगा. इसी कानून के विरोध में मानवाधिकार कार्यकर्ता ईरोम शर्मिला 15 साल से भूख हड़ताल पर हैं.\nभारत की सर्वोच्च अदालत ने इन आरोपों की जांच के लिए एक उच्च-स्तरीय समिति का गठन किया था कि सुरक्षा बलों ने बीते 30 वर्षों के दौरान राज्य में 1500 से ज्यादा लोगों को बिना किसी वजह के इस कानून की आड़ में मार डाला है. ऐसे मामलों में पुलिस ने भी प्राथमिकी दर्ज करने से इंकार कर दिया है.\nवर्ष 1958 में पूर्वोत्तर में नगा आंदोलन के सिर उठाने पर केंद्र सरकार ने इस पर अंकुश लगाने के लिए अंग्रेजों के जमाने के एक कानून का इस्तेमाल किया जिसे सशस्त्र बल विशेषाधिकार कानून कहा जाता है. यह कानून ऐसा है कि सेना के किसी नॉन कमीशंड अधिकारी को भी सिर्फ शक के आधार पर किसी को भी गिरफ्तार या टॉर्चर करने या अनिश्चितकाल तक हिरासत में रखने की छूट मिल जाती है. इस कानून की आड़ में बिना सर्च वारंट के किसी के घर की तलाशी ली जा सकती है. इसमें यह भी प्रावधान है कि केंद्र सरकार की मंजूरी के बगैर किसी भी अधिकारी या जवान को सजा नहीं दी जा सकती. बीतते समय के साथ मणिपुर के अलग-अलग जिले इस कानून के तहत लाए गए और 1980 तक इसे पूरे मणिपुर में लागू कर दिया गया.\nमणिपुर में भूकंप के बाद मदद करते सैनिक\nअब अदालत ने पूछा है कि क्या बीते 35 वर्षों से राज्य में सेना की मौजूदगी से कानून व व्यवस्था की हालत में कुछ सुधार आया है? सुप्रीम कोर्ट की एक खंडपीठ ने मणिपुर सरकार से कहा है कि यह अधिनियम अस्थायी उपाय के तौर पर लागू किया गया था, लेकिन यह 35 वर्षों से लागू है. लेकिन राज्य सरकार के वकील की दलील है कि राज्य में कानून व व्यवस्था बहाल रखने के लिए यह कानून अब भी जरूरी है. सरकार का कहना है कि 35 साल पहले जब यह कानून लागू किया गया था तब राज्य में चार प्रमुख उग्रवादी गुट थे, लेकिन अब उनकी तादाद बढ़ कर एक दर्जन से ज्यादा हो चुकी है. हालांकि सरकार ने भी माना है कि इस कानून की आड़ में होने वाली कथित ज्यादातियों के मामले में राज्य में ज्यादा पुलिस रिपोर्ट दर्ज नहीं हुई है. अदालत ने हैरत जताते हुए कहा है कि जब इतने लंबे अरसे से सुरक्षा बलों और सेना की मौजूदगी के बावजूद हालात में कोई सुधार नहीं आया है तो इस कानून की जरूरत क्या है.\nदरअसल, सरकार ने सुप्रीम कोर्ट में जो दलील दी है वह काफी हद तक सही है. लंबे अरसे से सेना की मौजूदगी ने पुलिस बल को नाकारा बना दिया है. राज्य में पुलिस बल के प्रशिक्षण और आधुनिकीकरण की दिशा में भी अब तक कोई ठोस पहल नहीं हुई है. नतीजतन कानून व व्यवस्था सेना या कहें तो असम राइफल्स के ही जिम्मे है. पुलिस के एक बड़े अधिकारी कहते हैं, ‘हम हाथ पर हाथ रखकर बैठे रहने के अलावा कुछ खास नहीं कर सकते. हमारे पास न तो पर्याप्त जवान हैं और न ही आधुनिक हथियार व गोला-बारूद. पुलिस के जवान भी हमेशा तनाव में रहते हैं.' उक्त अधिकारी मानते हैं कि राज्य के तमाम पुलिस स्टेशनों में सुधार की जरूरत है. वह कहते हैं, ‘फिलहाल राज्य के हर थाने में सिर्फ 10-15 लोग हैं जबकि हर पुलिस स्टेशन में यह आंकड़ा कम से कम 58 का होना चाहिए. हमें और जवानों व अत्याधुनिक हथियारों की जरूरत है.'\nसन 2000 से ईरोम शर्मिला की भूख हड़ताल\nसुरक्षा विशेषज्ञों का कहना है कि राज्य में कोई साढ़े तीन दशकों से सेना की तैनाती ने पुलिस व्यवस्था को लगभग पंगु बना दिया है. चुनावों के समय लगभग हर राजनीतिक दल मणिपुर से इस अधिनियम को हटाने का भरोसा देता है. लेकिन सत्ता में आने के बाद वे कानून व व्वस्था की आड़ में सेना को बनाए रखने की दलील देने लगते हैं. पुलिस के मुकाबले उग्रवादियों के पास आधुनिकतम हथियारों का जखीरा होता है. इसलिए अपनी जान के डर से पुलिस वाले हाथ पर हाथ धरे बैठे रहने पर मजबूर हैं. पर्यवेक्षकों का कहना है कि उग्रवाद के खात्मे के नाम पर केंद्र से मिलने वाली सरकारी सहायता की रकम पुलिस बल के आधुनिकीकरण पर खर्च करने की बजाय तमाम सत्तारुढ़ दल अपनी झोली भरते रहे हैं. राजनेताओं से लेकर पुलिस अधिकारियों तक में यह बात घर कर गई है कि सेना के बिना राज्य में हालात काबू में नहीं रहेंगे. इस मानसिकता के साथ फिलहाल तो राज्य की स्थिति में कोई सुधार होता नजर नहीं आता. इस मामले में शायद अदालत भी कुछ खास नहीं कर सकती. ऐसे में मणिपुर के आम लोग उग्रवादियों और विशेषाधिकारों से लैस सेना के जवानों की दोहरी चक्की के तले पिसने पर मजबूर ही रहेंगे.\nकीवर्ड भारत, मणिपुर, सेना, विशेषाधिकार, कानून और व्यवस्था, विद्रोही


सलमान खान ने धूमधाम से मनाया एक्स-गर्लफ्रेंड का बर्थडे, ऐसी तस्वीरें वायरल\nHomeSalman Khanसलमान खान ने धूमधाम से मनाया एक्स-गर्लफ्रेंड का बर्थडे, ऐसी तस्वीरें वायरल\nby - Cerzy4news on - 03:56\nबॉलीवुड के दबंग खान अपनी फिल्मों से ज्यादा निजी जिंदगी को लेकर सुर्खियों में रहते हैं. बीते काफी दिनों से खबरें चल रही थीं कि वो यूलिया वंतूर को डेट कर रहे हैं लेकिन बाद में उनकी फिल्म 'भारत' के बाद कहा जाने लगा कि सलमान और कटरीना एक बार फिर साथ आ गए हैं. हालांकि हाल ही में सलमान खान की एक्स-गर्लफ्रेंड से उनकी नजदीकियां देखने को मिलीं... अब ये नजदीकियां एक अच्छे दोस्त के तौर पर थीं या फिर कुछ और... ये तो सलमान ही जानें. सलमान खान ने9जुलाई को अपनी एक्स गर्लफ्रेंड का जन्मदिन धूमधाम से मनाया. इस बर्थडे पार्टी की तस्वीरें सोशल मीडिया पर खूब वायरल हो रही हैं.\nहम बात कर रहे हैं सलमान खान की एक्स गर्लफ्रेंड संगीता बिजलानी की. हाल ही में संगीता ने अपने 54वें जन्मदिन की पार्टी दी थी. इस पार्टी में उन्होंने अपने कई करीबी दोस्तों को इनवाइट किया था. इन करीबियों में अभिनेता सलमान खान भी शामिल थे. सलमान इस पार्टी में अपनी कथित गर्लफ्रेंड यूलिया वंतूर के साथ पहुंचे थे. एक्स गर्लफ्रेंड की पार्टी में सलमान खान जबरदस्त मस्ती के मूड में नजर आए. उन्होंने ना सिर्फ शानदार तस्वीरें खिंचवाईं बल्कि जमकर डांस भी किया.\nसलमान खान ने अपने इंस्टाग्राम अकाउंट पर एक वीडियो शेयर किया है. इस वीडियो में वो प्रभुदेवा, साजिद नाडियावाला और अभिनेता किच्चा सुदीप के साथ डांस करते दिखाई दे रहे हैं. सलमान ने पार्टी के इस वीडियो को शेयर करते हुए लिखा, 'खुद मास्टर से डांस क्लास लिया.' इस पार्टी में संगीता बिजलानी ने ब्लू रंग की बेहद सेक्सी ड्रेस पहनी हुई थी. इस ड्रेस में संगीता बेहद खूबसूरत लग रही थीं. पार्टी में सलमान-यूलिया के अलावा मोहनीश बहल, प्रोड्यूसर साजिद नाडियाडवाला, उनकी पत्नी वर्धा नाडियाडवाला और अभिनेत्री डेजी शाह समेत कई बॉलीवुड हस्तियां पहुंची थीं.\nबता दें कि 80 और 90 के दशक में अभिनेता सलमान खान और संगीता बिजलानी के अफेयर की खबरों ने तेजी पकड़ी थी. दोनों का रिश्ता शादी तक पहुंच गया था लेकिन किन्हीं कारणों से अचानक दोनों का ब्रेकअप हो गया. वहीं इसके बावजूद ये दोनों आज तक अच्छे दोस्त हैं. फिल्म से लेकर फैमिली फंक्शन तक, सलमान की जिंदगी का कोई अहम मौका संगीता मिस नहीं करतीं. वहीं सलमान भी संगीता के हर खास मौके पर पहुंच जाते हैं.


मायावती और अखिलेश की लगाम नरेंद्र मोदी के हाथों में हैं- राहुल गांधी - HW News Hindi\nमायावती और अखिलेश की लगाम नरेंद्र मोदी के हाथों में हैं- राहुल गांधी\nनई दिल्ली: गरम होते मौसम के बीच लोकसभा चुनाव के प्रचार के दौरान सियासी पारा भी लगातार बढ़ रहा है. चुनाव प्रचार में नेताओं के विरोधियों पर हमले और तीखे होते जा रहे हैं. ऐसा ही एक हमला कांग्रेस अध्यक्ष राहुल गांधी ने मायावती और अखिलेश यादव पर किया है.\nयूपी के बाराबंकी में रैली के दौरान राहुल गांधी ने दोनों नेताओं पर निशाना साधते हुए कहा कि मायावती और अखिलेश की लगाम नरेंद्र मोदी के हाथों में हैं, इसलिए जनता को सतर्क रहने की आवश्यकता है.\nरैली में राहुल गांधी ने एक बार फिर चौकीदार चोर है के नारे भी लगवाए. राहुल गांधी ने कहा, ”मोदी सरकार की सच्चाई कांग्रेस ने देश को दिखाई. पिछले पांच साल में समाजवादी पार्टी या बीएसपी ने नरेंद्र मोदी का मुकाबला किया ? क्या आपने कभी मायावती जी का या मुलायम सिंह जी का कोई बयान सुना ? मैं नरेंद्र मोदी से नहीं डरता, मुझे कोई फर्क नहीं पड़ता.\nअगर कोई डरता है तो नरेंद्र मोदी डरता है, मगर मायावती जी और अखिलेश यादव का कंट्रोलर नरेंद्र मोदी के हाथ में है. इसे आप याद रखिए, नरेंद्र मोदी मुझपर दबाव नहीं डाल सकता है मगर नरेंद्र मोदी बीएसपी और एसपी पर दबाव डाल सकते हैं. उनका इतिहास है मेरा कोई इतिहास नहीं है.\nनरेंद्र मोदी ने ये नहीं कहा था कि एसपी मुक्त भारत या बीएसपी मुक्त भारत, उन्होंने कहा था कांग्रेस मुक्त भारत. इसका कारण है, क्योंकि नरेंद्र मोदी टक्कर सिर्फ कांग्रेस पार्टी देती है.”\nनीतीश कुमार अपनी हार देखकर घबराएं नहीं, लोकतंत्र में जीत-हार चलती रहती है -तेजस्वी यादव


रेवाड़ी गैंगरेप मामला: मां की पुकार, मुआवजा नहीं इंसाफ चाहिए, एसपी का हुआ तबादला -Rewari gangrape SIT arrests two CM Khattar Bhupinder Singh Hooda Army personnel Haryana- www.newsstate.com\nगौरतलब है कि अब तक इस मामले में एसआईटी ने दो लोगों को गिरफ्तार किया है और उनसे पूछताछ कर रही है. गिरफ्तार लोगों में से एक का नाम दीनदयाल है. जानकारी के मुताबिक दीनदयाल ने वह जगह किराये पर दी थी जहां पीड़िता का रेप किया गया.\nNews State Bureau | Updated On : September 18, 2018 06:07 PM\nरेप पीड़िता की मां ने ठुकरया मुआवजा (एएनआई)\nहरियाणा के रेवाड़ी में एक छात्रा के साथ सामूहिक दुष्कर्म मामले में पीड़िता के परिवारवालों ने रविवार को मुआवजा का चेक वापस करते हुए सरकार से इंसाफ़ की मांग की है. परिवारवालों का कहना है कि घटना के5दिन बाद भी सभी आरोपी आज़ाद घूम रहे हैं. हालांकि, आरोपियों की पहचान कर उनकी तस्वीरों को जारी किया गया है और उनका सुराग देने वालों को एक लाख ईनाम देने की घोषणा की गई है.\nइस बारे में पीड़िता की मां ने कहा, 'कल (15 सितंबर) कुछ अधिकारी हमारे घर आए थे और मुझे मुआवजा राशि का चेक दिया. मैं आज इसे वापस कर रही हूं, क्योंकि हमें न्याय चाहिए, पैसे नहीं. घटना के पांच दिन हो चुके हैं, लेकिन एक भी आरोपी को गिरफ्तार नहीं किया जा सका है. पुलिस पहले उन दरिंदों को पकड़े.'\nगौरतलब है कि अब तक इस मामले में एसआईटी ने दो लोगों को गिरफ्तार किया है और उनसे पूछताछ कर रही है. गिरफ्तार लोगों में से एक का नाम दीनदयाल है. जानकारी के मुताबिक दीनदयाल ने वह जगह किराये पर दी थी जहां पीड़िता का रेप किया गया. वहीं, रेप के बाद आरोपियों ने जिस डॉक्टर से पीड़िता की जांच कराई थी उसे भी हिरासत में लिया गया है. आरोपी युवकों ने दुष्कर्म के बाद पीड़िता की हालत बिगड़ने पर इसी डॉक्टर को बुलाया था. वहीं जिले के एसपी का ट्रांसफर कर दिया गया है। इसके साथ ही आरोपियों की तलाश में हरियाणा, राजस्थान, दिल्ली और कई अन्य राज्यों में कई स्थानों पर छापे मारे जा रहे हैं।\nहरियाण के मुख्यमंत्री मनोहर लाल खट्टर ने इस घटना पर प्रतिक्रिया देते हुए कहा कि आरोपियों की पहचान हो गई है, जल्द ही वो पुलिस हिरासत में होंगे. उन्होंने कहा, '3 लोगों की पहचान की गई है. यह बेहद दुर्भाग्यपूर्ण है कि आरोपी और पीड़िता एक दूसरे को जानते थे. इससे भी ज्यादा चौंकाने वाली बात यह है कि एक आरोपी सेना का जवान है. आरोपियों की तलाश जारी है और सुराग देने वाले को 1 लाख़ ईनाम देने की घोषणा भी की गई है. उन्हें जल्दी ही पकड़ लिया जाएगा.'\nवहीं पूर्व सीएम और कांग्रेस नेता भूपेंद्र सिंह हुड्डा ने खट्टर सरकार पर निशाना साधते हुए कहा, 'पीड़ित परिवार का मानना है आरोपियों के ख़िलाफ़ शुरुआत में ही उचित कार्रवाई नहीं की गई और उन्हें फरार होने का मौक़ा दिया गया. यह एक शर्मनाक घटना है. हरियाणा में कानून व्यवस्था पूरी तरह से तहस नहस हो गई है. सरकार पूरी तरह से फेल हो गई है, सरकार को तत्काल इस्तीफा दे देना चाहिए.'\nइससे पहले शनिवार को हरियाणा के पुलिस महानिदेशक (डीजीपी) बी एस बंधु ने बताया, 'इस मामले में तीन आरोपियों में राजस्थान में तैनात आर्मी जवान भी मुख्य आरोपी है. हम उनके खिलाफ वारंट जारी कर रहे हैं. उम्मीद है कि आज शाम तक गिरफ्तारी हो जाएगी. मामला दर्ज कर लिया गया है. अगर पुलिस विभाग के द्वारा कोई लापहरवाही हुई है तो रेवाड़ी के एडीजी जांच को देंखेंगे. अन्य दो आरोपियों को भी जल्द पकड़ा जाएगा.'\nवहीं रेवाड़ी के एडीजी श्रीकांत जाधव ने कहा, 'हर मिनट की जानकारी मिलने पर हम काम कर रहे हैं. हमारे पास कुछ पुष्टि करने वाली जानकारियां हैं जो हमें सही दिशा में बढ़ने में मदद कर सकती हैं. जांच अब भी जारी है.'\nआरोपियों की पहचान विशेष जांच टीम (एसआईटी) के गठन के बाद बाहर आई थी. नूह की पुलिस अधीक्षक नाजनीन भसीन रेवाड़ी के जिला अस्पताल में छात्रा से मिलने पहुंची थी जहां पीड़िता की जांच चल रही है.\nभसीन ने बताया, 'मैंने पीड़ित से बात की है, उसकी स्थिति स्थिर है. मुख्य आरोपी की पहचान कर ली गयी है और हर पहलू से इस मामले की जांच की जा रही है.'\nलड़की ने आरोप लगाया है कि महेंद्रगढ़ जिले में उसके साथ युवकों ने बुधवार को सामूहिक दुष्कर्म किया. पीड़ित के माता-पिता ने आरोप लगाया कि पुलिस मामले में कार्रवाई नहीं कर रही है और इसमें लापरवाही कर रही है. पीड़िता ने तीनों युवकों की पहचान बताई थी.\nआरोपी भी पीड़िता के गांव के रहने वाले हैं. आरोपियों ने कथित तौर पर पीड़िता को रेवाड़ी कस्बे में कोचिंग जाने के दौरान अपने वाहन में बुधवार को अगवा कर लिया था.\nपीड़िता ने आरोप लगाया था कि युवकों ने उसे पीने के लिए पानी दिया, जिसमें नशीला पदार्थ मिला हुआ था. छात्रा ने कहा था कि तीनों ने उसके साथ कनीना गांव में दुष्कर्म किया और बाद में गांव के निकट बस स्टॉप के पास फेंक दिया.\nऔर पढ़ें- हरियाणा: रेवाड़ी में CBSE टॉपर के साथ गैंगरेप, आरोपियों का सुराग देने वाले को 1 लाख रु की घोषणा, SIT गठित\nपीड़ित के परिवार का आरोप है कि रेवाड़ी में महिला पुलिस थाने ने शुरुआत में अधिकार क्षेत्र का हवाला देते हुए शिकायत लिखने से इनकार कर दिया. पुलिस ने बाद में 'जीरो एफआईआर' दर्ज किया था. जीरो एफआईआर के तहत मामले को बाद में संबंधित पुलिस थाने को भेज दिया जाता है.\nFirst Published: Sunday, September 16, 2018 05:23 PM\nRELATED TAG: Rewari Gangrape, Rewari Gangrape Arrests, Haryana Cops, Rewari Tubewell Owner Arrested, Haryana Cm, Manohar Lal Khattar,\nतेलंगाना में मतदाता सूची में जानबूझकर गड़बड़ी की गई: कांग्रेस\nTISS ने पेश की मिसाल, धारा 377 के खत्म होने के बाद भारत में पहला जेंडर न्यूट्रल हॉस्टल


तन मन जन: कोरोना ने प्राइवेट बनाम सरकारी व्यवस्था का अंतर तो समझा दिया है, पर आगे? - Junputh\nकोरोना वायरस संक्रमण (कोविड-2019) की महामारी ने देश की स्वास्थ्य व्यवस्था की कमजोरियों को उजागर करके रख दिया है। इस संक्रमण के दौर में सरकारी और निजी स्वास्थ्य व्यवस्था की असलियत जनता के सामने आ गयी, साथ ही दोनों के बीच विरोधाभास की कलई भी खुल गयी है। कोरोना महामारी से जूझते हुए देश की सरकारी और निजी स्वास्थ्य व्यवस्था ने अपनी रंगत दिखा दी और अब यह साफ तौर पर कहा जा सकता है कि सार्वजनिक या सरकारी स्वास्थ्य व्यवस्था को चुस्त-दुरुस्त किये बगैर जनस्वास्थ्य की चुनौतियों का मुकाबला नहीं किया जा सकता। कोरोना वायरस संक्रमण के दौर में मची अफरातफरी ने मध्य वर्ग के लोगों के निजीकरण के प्रति मोह को भी भंग किया है और यह स्पष्ट कर दिया कि बेहतर सुविधा और सेवा के नाम पर खड़े निजी क्षेत्र के अस्पताल महज आर्थिक लूट के केन्द्र हैं।\nजब से योजना आयोग को ‘‘नीति आयोग’’ में परिवर्तित किया गया, तब से वह स्वास्थ्य सेवाओं से जुड़ी सुविधाओं यानी इन्फ्रास्ट्रक्चर के निजीकरण की जोरदार वकालत कर रहा है। जून 2017 में नीति आयोग ने देश के जिला अस्पतालों में असंक्रामक बीमारियों के इलाज में सुधार के लिए जरूरी बुनियादी संरचना सुविधाओं की स्थिति सुधारने के नाम पर निजी सरकारी साझेदारी (पीपीपी मॉडल) का प्रस्ताव दिया था, हालांकि देश के जनस्वास्थ्य कार्यकर्त्ताओं के विरोध और दबाव के कारण यह प्रस्ताव खटाई में पड़ गया। उसी साल अक्टूबर में आयोग ने जिला अस्पतालों में प्राइवेट कम्पनियों के प्रवेश का एक और तरीका अपनाया। सन् 2020 के जनवरी में आयोग फिर एक प्रस्ताव लेकर आया। कोई 250 पृष्ठों के इस दस्तावेज में भी पीपीपी मॉडल का ही सुझाव था। इसमें बताया गया है कि किस तरह से निजी मेडिकल कॉलेज देश के जिला अस्पतालों को नियंत्रित कर सकते हैं। स्पष्ट है कि नीति आयोग और सरकार पिछले कई वर्षों से सरकारी स्वास्थ्य व्यवस्था में निजी क्षेत्र को घुसाने की हर सम्भव कोशिश कर रहे हैं।\nतन मन जन: नीति आयोग का ‘विज़न 2035’ और जनस्वास्थ्य निगरानी के व्यापक मायने\nदेश के पूर्व प्रधानमंत्री मनमोहन सिंह को 1990 के दशक के शुरू में अर्थव्यवस्था के उदारीकरण का जिम्मेदार माना जाता है। क्या मनमोहन सिंह जी बताएंगे कि भारतीय स्वास्थ्य व्यवस्था की मौजूदा स्थिति के लिए स्वास्थ्य सेवाओं का निजीकरण जिम्मेवार नहीं है? क्या देश के सरकारी स्वास्थ्य व्यवस्था को कमजोर करने के लिए वे अपनी जिम्मेदारी स्वीकार करेंगे? क्या स्वास्थ्य के निजी क्षेत्र के 70 फीसद आर्थिक कमजोर लोगों को स्वास्थ्य सेवा प्रदान कर पाएंगे? राष्ट्रीय नमूना सर्वेक्षण (एनएनएसओ) के आंकड़ों के अनुसार सन् 1991 के बाद जब भारतीय अर्थव्यवस्था का उदारीकरण शुरू हुआ, तब से निजी स्वास्थ्य सेवा प्रदान करने वाली कम्पनियों की संख्या में तेजी से इजाफा हुआ।\nयहां यह स्पष्ट कर देना जरूरी है कि सरकार ने स्वास्थ्य सेवाओं के निजीकरण को तो पूरे जोर शोर से लागू कर दिया लेकिन इसे रेगुलेट या नियमानुसार चलाने की कोई व्यवस्था नहीं की। उल्लेखनीय है कि अन्य देश जो स्वास्थ्य सेवाओं का निजीकरण कर रहे हैं उन्‍होंने इसके नियमन और नियंत्रण के लिए ठोस गाइडलाइन भी बनायी हैं। भारत में यहां की सरकार ने मजबूत रेगुलेटर के बदले सहायक की भूमिका निभायी, मसलन गरीबी के दलदल में फंसे बड़ी संख्या में भारतीय अच्छी चिकित्सा के अभाव में दम तोड़ते गए। राष्ट्रीय अपराध रिकार्ड ब्यूरो के आंकड़ों के अनुसार सन् 2001 से 2015 तक भारत में 3.8 लाख लोगों ने चिकित्सा सुविधा के अभाव में आत्महत्या की। यह संख्या उस दौरान आत्महत्या करने वालों की कुल संख्या का लगभग 21 फीसद थी।\nसन् 1991 में जब देश उदारीकरण, निजीकरण और वैश्वीकरण के लिए सौंपा जा रहा था तब सरकार और सरकार समर्थित विशेषज्ञ और मीडिया एक स्वर से इस बदलाव की खुशियां गिना रहे थे। मुझे याद है कि तब मैं चिकित्सा स्नातक की डिग्री के बाद स्वास्थ्य के क्षेत्र में निजीकरण के खतरों को पढ़-समझ रहा था। कभी जाने-माने अर्थशास्त्री अलफ्रेड मार्शल (26 जुलाई 1842-13 जुलाई 1924) ने कहा था:\nसंक्षिप्त शब्द आमतौर पर घटिया अर्थशास्त्र को जन्म देते हैं।\nयह बात नवउदारवादी ‘‘वाशिंगटन कन्‍सेन्‍सस’’ के लिए बिल्कुल सही बैठती है। 1990 में भारत ने ‘‘वाशिंगटन कन्‍सेन्‍सस’’ को स्वीकार कर जब उसका क्रियान्वयन शुरू किया तब से बेरोजगारी बढ़ी, रोजगार घटे। तमाम दावों के बावजूद आर्थिक संवृद्धि की दर घटी। माफिया पूंजीवाद का दबदबा बढ़ा। क्षेत्रीय विषमता और सामाजिक असमानता में बढ़ोतरी हुई। मंडल आयोग की सिफारिशें निरर्थक हो गयीं। गरीबी निवारण कार्यक्रम ठंडे बस्ते में डाल दिये गए। छोटे और घरेलू उद्योग बन्द होने लगे। शिक्षा और स्वास्थ्य आम आदमी की पहुंच के बाहर चले गए। नये कौशल देने वाली शिक्षा मध्यवर्गीय परिवार के बच्चों के बूते से बाहर हो गयी।\nनवउदारवाद के स्वास्थ्य पर खतरों को समझने के लिए केविन फिलिप्स की किताब ‘‘द पॉलिटिक्स ऑफ रिच एण्ड पुअर’’ पढ़ी जानी चाहिए। केविन फिलिप्स कभी अमरीकी राष्ट्रपति रिचर्ड निक्सन के सलाहकार रह चुके हैं।\nकेविन फिलिप्स कभी अमरीकी राष्ट्रपति रिचर्ड निक्सन के सलाहकार रह चुके हैं\nभारत में स्वास्थ्य सेवाओं के निजीकरण के बीच जब जनवरी 2020 में कोरोना संक्रमण की आमद हुई उसके बाद यहां के निजी अस्पतालों का हाल जानें तो हकीकत पता लग जाएगी। 12 जून 2020 को दिल्ली के पांच सितारा अस्पताल ‘‘मैक्स हेल्थ केयर’’ में कोविड-2019 के इलाज का भारी-भरकम फीस वाला रेट चार्ट टंग गया था। इस चार्ट में जनरल वार्ड का रेट 25,090 रु. था जिसमें कोविड-19 की जांच, महंगी दवा, कोमॉर्बिडिटी आदि के इलाज की फीस शामिल नहीं थी। अस्पताल ने एक और रेट चार्ट घोषित किया था जिसमें एक रूम वाला कमरा रोजाना 30,400 रु. का था, आईसीयू का रेट 72,500 रु. था। जाहिर है इस दर से कोरोना रोगी इस अस्पताल को रोजाना एक से तीन लाख रुपये तक दे रहे थे।\nइस दौरान इन निजी अस्पतालों ने अकूत धन कमाया। यहां तक कि लाशों की भी कीमत वसूली। सन् 2000 में न्यायाधीश ए. एस. कुरैशी की अध्यक्षता में एक कमेटी बनी थी जिसका उद्देश्य निजी अस्पतालों में गरीबों के लिए निःशुल्क उपचार से सम्बन्धित दिशानिर्देश तय करना था। इस कमेटी की सिफारिश पर ही निजी अस्पलों के आइपीडी में 10 फीसद तथा ओपीडी में 25 फीसद सीट गरीबों के लिए आरक्षित किये गए थे लेकिन कोरोनाकाल में यह सब नदारद था।\nइसमें सन्देह नहीं कि भारत अब विश्व बाजार व्यवस्था का एक जरूरी क्षेत्र बन गया है। वैश्वीकरण के साथ साथ यहां कई नये और घातक रोगों की चुनौतियां भी हैं। अध्ययन बता रहे हैं कि कई पुराने रोगों ने अपनी जड़ें और मजबूत कर ली हैं। तथाकथित विकास, कृषि और उद्योगों के नये तौर-तरीके रोगों को और गम्भीर तथा घातक बना चुके हैं। देश में पसरे रोग कालाजार, मलेरिया, टी.बी., मस्तिष्क का ज्वर, एड्स, सार्स फ्लू, डेंगू, चिकुनगुनिया आदि पर विश्व स्वास्थ्य संगठन की लगभग प्रत्येक सालाना रिपोर्ट यही बताती है कि दुनिया की स्वास्थ्य की रक्षा के लिए बना यह संगठन अब रोग की आवश्यकता को ही मजबूत और समृद्ध बना रहा है।\nभारत में आम आदमी की चिंताओं में उसके स्वास्थ्य और भविष्य के प्रति उसकी आशंका आज बेहद महत्वपूर्ण है। इसके अलावे बढ़ते रोगों की चुनौतियां दवाओं का बेअसर होना, रोगाणु-विषाणुओं का और घातक होना, बढ़ती आबादी, गरीबी और विषमता देश के लिए बेहद चिन्ताजनक पहलू हैं। इन समस्याओं के समाधान के लिए विश्व स्वास्थ्य संगठन ‘‘स्वास्थ्य के लिए और ज्यादा निवेश’’ की बात कर रहा है। यह तो सच है कि दुनिया के कई देशों में स्वास्थ्य पर सरकारी बजट बेहद कम है। भारत भी इन्हीं देशों में शामिल हैं। दुनिया के स्तर पर बढ़ी विषमता ने स्थिति को और ज्यादा जटिल बना दिया है। विश्व स्वास्थ्य संगठन की अधिकांश रिपोर्टों पर गौर करें तो पाएंगे कि अमीर देशों में जो स्वास्थ्य समस्याएं हैं वे अधिकतर अमीरी से उत्पन्न हुई हैं। इसके उलट तीसरी दुनिया के देशों की स्वास्थ्य समस्याएं आमतौर पर संसाधनों की कमी, गन्दगी और कुपोषण की वजह से है।\n1995 में जारी एक रिपोर्ट में विश्व स्वास्थ्य संगठन ने ‘‘अत्यधिक गरीबी’’ को अन्तर्राष्ट्रीय वर्गीकरण में एक रोग माना है। इसे ‘‘जेड 59.5’’ नाम दिया गया है। रिपोर्ट में कहा गया है कि विकासशील देशों और यहां तक कि विकसित देशों में भी गरीबी तेजी से बढ़ रही है और इसके कारण विभिन्न देशों में लोगों के बीच आर्थिक असमानता की वजह से स्वास्थ्य समस्याएं काफी गम्भीर हुई हैं। निजीकरण की प्रक्रिया के तुरन्त बाद का यह अध्ययन आंखें खोल देने के लिए काफी है।\nकोरोनाकाल में जहां लोग अपनी जिन्दगी बचाने की जद्दोजहद में थे वहीं दुनिया के धन्धेबाज व्यापारी मुनाफा लूट रहे थे। यूएनडीपी तथा डेनवर विश्वविद्यालय के एक अध्ययन के अनुसार कोविड-2019 महामारी के अनुसार गम्भीर दीर्घकालिक परिणामों के चलते कोई 20 करोड़ 70 लाख लोग घोर गरीबी की ओर जा चुके हैं। इस प्रकार दुनिया में बेहद गरीब लोगों की संख्या अब एक अरब को भी पार कर जाएगी, लेकिन दूसरी तरफ दुनिया के दस शीर्ष के अमीरों ने कोरोनाकाल में 540 बिलियन डालर (चालीस अरब सत्रह अरब करोड़) ज्यादा कमाया। ऐसे ही आक्सफैम की रिपोर्ट के अनुसार भारत के शीर्ष के 100 अरबपतियों ने 12,97,822 करोड़ रुपये अतिरिक्त कमाये। इस राशि से देश के 13.8 करोड़ गरीबों को प्रत्येक को 94,095 रुपये मिल सकते हैं।\n‘‘द इनइक्वलिटी वायरस’’ नाम की रिपोर्ट में कहा गया है कि दुनिया भर में 18 मार्च से 31 दिसम्बर 2020 तक अरबपतियों ने अपनी दौलत में 3.9 ट्रिलियन डॉलर का इजाफा किया है। आक्सफैम ने तो यहां तक कहा है कि कोरोनाकाल में जब दुनिया भर की उड़ानें बंद थी तब अरबपति अपने लिए प्राइवेट जेट जहाज खरीद रहे थे। निजीकरण की वकालत करने वाले अपनी खुली आंखों से हकीकत देख लें। अमीरों की तिजोरी में यह दौलत गरीब लोगों की जिन्दगी काट कर गयी है।\nस्वास्थ्य सेवाओं के निजीकरण ने देश के लोगों की सेहत की क्या गत बना दी उसे समझने में अब किसी भी व्यक्ति को कोई दिक्कत नहीं है। निजीकरण के बाद के स्वास्थ्य व्यवस्था का नंगा चित्र अब सबके सामने हैं- कोरोनाकाल में लगभग पूरे देश ने अनुभव किया कि सरकारी स्वास्थ्य व्यवस्था और निजी अस्पतालों ने लोगों को क्या-क्या नहीं दिखाया। स्वास्थ्य सेवाओं के निजीकरण ने आम आदमी के जीवन की सम्भावनाओं पर गहरा प्रहार किया है। स्वास्थ्य बीमा एवं सरकारी योजनाओं के बावजूद आम लोगों के लिए सरकारी अस्पतालों में इलाज हासिल करना आसान नहीं है। कहने को सरकार ने जो ‘‘राष्ट्रीय स्वास्थ्य नीति 2017’’ बनायी है वह सार्वजनिक स्वास्थ्य प्रणालियों को मजबूत करने की बात करती है लेकिन व्यवहार में सामान्य रोगों के उपचार के लिए भी लोग निजी अस्पतालों में भारी रकम चुकाकर इलाज कराने के लिए मजबूर हैं। सरकारी उच्च विशेषज्ञता वाले अस्पताल जैसे एम्स व अन्य बड़े अस्पतालों में महीनों पहले नम्बर लगाना पड़ता है और उपचार तक पहुंचते-पहुंचते मरीज की हालत खराब हो जाती है मजबूरन व्यक्ति निजी अस्पतालों में जाकर इलाज कराता है।\nभारतीय संविधान अपने नागरिकों को ‘‘जीवन रक्षा का अधिकार’’ देता है। राज्य के नीति निर्देशक तत्वों में भी पोषाहार स्तर, जीवन स्तर को ऊंचा करने तथा लोक स्वास्थ्य में सुधार करना राज्यों का दायित्व माना गया है, लेकिन संविधान की परवाह अब है किसे? नये रोगों की चुनौतियों और घातक महामारियों तथा राष्ट्रीय-अन्तर्राष्ट्रीय साजिशों के बीच जी रहे आम लोगों के लिए सेहत और रोगों के इलाज का सवाल आज एक बड़ा सवाल है। निजीकरण के नाम पर सरकारों ने लोगों को सार्वजनिक स्वास्थ्य व उपचार उपलब्ध कराने के अपनी जिम्मेदारी से लगभग दूरी बना ली है। मसलन बीमारी के बाद मरने की मजबूरी ने आम आदमी को तोड़ दिया है। रोजगार, शिक्षा और स्वास्थ्य के जो बुनियादी सवाल आजादी के समय थे आज स्थिति उससे भी ज्यादा बदतर है। लोग विभिन्न कारणों से जाति, धर्म, वर्ग में बंट कर अपने पैर पर खुद ही कुल्हाड़ी मार रहे हैं, लेकिन विडम्बना देखिए कि इस असह्य दर्द में भी आम आदमी चुपचाप सहने को मजबूर है। यही उसकी नियति है।\nTaggedHealth ModelInequalityNITI AyogPovertyPPPPrivate HealthPublic HealthTan Man Jan\nPrevious Article हरियाणा भाजपा की तिरंगा यात्रा-किसानों को भड़काने और बदनाम करने की साज़िश है: SKM\nNext Article UP: 102, 108 और एडवांस लाइफ़ सपोर्ट एम्बुलेंस सेवा ठप, हड़ताल पर हजारों कर्मी, 700 से ज्यादा बर्खास्त